
DE CRĂCIUN 





HRISTOS SE NAȘTE 


Se apropie din nou Crăciunul cu vistieria 
darurilor sale duhovniceşti gătite de Părintele 
ceresc pe seama dreptmăritorilor creştini. 

Cete de copilaşi strădalnici, cu faţa 'mbu- 
jorată de frig şi cu inima învăpăiată de flacăra 
iubirii de Dumnezeu, vor purcede în seara sfântă, 
după strămoşeasca datină, să colinde casele cre- 
dincioşilor, vestind cu glas de argint bucuria cea 


mare : 
Astăzi s'a născut 


Cel făr'de'nceput, 
Cum au spus prorocii, 


lar vocea tremurătoare 
a cântăreților înfrăţiţi cu 
stranele sfintelor noastre 
locaşuri de închinare va 
întona din nou în ziua 
praznicului cântarea: 


Hristos se naşte, măriți-L, 
Hristos din ceriuri, întâm- 
[pinaţi-L ! 


Paradoxală chemare 
— şi totuşi ce izbăvitor 
adevăr cuprind aceste 
vorbe profetice! Căci 
Fiul lui Dumnezeu s'a 
născut de o mie nouă 
sute şi mai bine de ani 
în Vifleemul ludeii. A intrat în lume smerit, 
dând astfel o dumnezeească replică la trufia 
care prăvălise pe Adam în păcat şi prin păcat 
în moarte: negăsind loc să se nască printre 
oameni, s'a culcat „în sălaş dobitocesc“, Tot vrăş- 
mășia omenească întruchipată în lrod Impăratul 
l-a purtat cu părinţii Săi pe anevoioasele drumuri 
ale surghiunului egiptean care l-a prefaţat viața 
terestră. 

Ca Dumnezeu adevărat din Dumnezeu ade- 
vărat, Hristos îşi cunoştea destinul. Biruind toate 
ispitele cu cari L-a încercat Satana — şi-a îm- 
plinit totuşi acest destin, cu credinţă neclătită faţă 
de Tatăl cel din ceriuri şi cu: nemărginită iubire 


faţă de oameni. Viaţa Lui n'a cunoscut compro-. 
„47, 

Visul Maicii Domnului 


misul, sau măcar tocmeala cu ispititorul duh al 
veacului acestuia. A venit să ne arete ca/ea spre 
izbăvire ; şi ne-a arătat-o, trecănd peste Golgota. 
A venit să mărturisească adevărul; şi l-a mărtu- 
risit împotriva tuturor stăpânitorilor robiţi minciunii. 
A venit să ne deschidă porţile vieții; şi ni le-a 
deschis, chiar dacă a trebuit să treacă prin moarte. 
Numai o asemenea viață, cu dumnezeeasca ei 
lumină, era în stare să scoată pe om „din întu- 
nerecul şi umbra morţii“, şi numai o asemenea 
jerttă era destul de scumpă pentru a-l răscumpăra 
din robia păcatului strămoşesc. 


Pentru îndrumarea şi 
sfințirea vieţii însă Hri- 
stos trebue să se nască 
în noi, nu în Vifleem. 

Să-l îmbiem cucernici 
ieslea sufletelor noastre, 
ca născându-se în ea să 
ne încălzească inima cu 
flacăra iubirii Sale, să 
ne lumineze mintea cu lu- 
mina nemărginitei Sale 
înțelepciuni, iar cu pute- 
rea Sa să ne povățuiască 
vrerea spre săvârșirea 
faptelor bune. 

Odată primit în ini- 
mile- noastre, El ne va fi stăpân cu autoritate ne 
smintită, cerându-ne ascultare deplină după pilda 
ascultării Sale față de Tatăl care L-a trimis în 
lume : 


Să se nască 
Şi să crească, 
Să ne mântuiască. 


In acest înţeles duhovnicesc, Hristos se naşte 
oridecâteori un fiu pierdut se întoarce la sânul 
Părintelui său, spre bucuria întregii „case“ care 
este Biserica Lui. Şi în acest înţeles, Hristos se va 
naşte şi în ieslea sufletească a întregului nostru 
neam, când fiii lui se vor hotări întrun gând şi 
înir'o suflare să viețuiască după chemările sfintei 

evanghelii şi după înţelepiele tradiţii ale Bisericii 
dreptmăritoare. 

E clipa pe care-o zoreşte Crăciunul şi o 
aşteaptă cu sete toată suflarea dreptcredinciosului 
nostru popor. Căci parecă niciodată n'a fost mai 
multă lipsă de dragoste frățească şi de frățească 
ajutorare, ca'n mijlocul poticnelilor şi năcazurilor 
zilelor noastre. 

Bunul Dumnezeu a pus la 'ncercare mai ales 
acum, această dragoste a noastră, năpăstuind cu 
foamete cumplită o parte a neamului. Basarabia, 
ale cărei ogoare pustiite de secetă au rămas 
anul acesta fără roduri, ne cheamă la împlinirea 
datoriei la care ne îndeamnă şi dumnezeeasca 
Scriptură prin cuvintele: „Purtaţi sarcinile unii 
altora !“ Copilaşii fraţilor noştri de peste Prut 
ne cer pâine, şi trupurile lor plăpânde aşteaptă 
hăinuţe cari să le scutească de ger. Săli le dăm, 
fiecare după ale sale puteri, din inimă curată şi 
de sârg. Căci „pe dătătorul de bună voie îl iu- 
beşte Domnul“. 

Să nu aşteptăm să dea numai bogaţii, sau 
'alintaţii loteriei de stat,. ori iscusiţii eroi ai ma- 
rilor. afaceri tăinuite. Să nu aşteptăm nici legiurea 
vr'unui nou timbru special pentru ajutorarea fraţilor 
noştri desnădăjduiţi. Mai ales aceasta nu. Căci 
dupăcum timbrele de aviaţie s'au deprins să 
„zboare“, iar cele pentru tuberculoşi să se „izi- 
dească“' — tot aşa s'ar deprinde cu apa... Ni- 
strului şi timbrele basarabene. 

Nici un român din celelalte laturi ale ţării 


UCIDEREA PRUNCILOR 


„Plinirea vremii“ — sorocul săvârşirii celei 
-mai mari minuni cu care Dumnezeu a căutat 
lumea, a fost punctală cu negru de sângele  în- 
chegat pe tăişurile de sabie-ale ucigaşilor crun- 
tului craiu al Iudeii, Irod, poreclit „cel Mare“, 
cel mai sumbru personagiu pe scena învrednicită 
de Dumnezeu să primească pe Fiul Său unul 
născut. 

De nu era lrod pe lume, marea minune 
m'avea nici un element discordant în toată mă- 
rita-i, imensa-i, unica-i claviatură. 

Toate mărturiile creştine ale vremii aceleia 
au transmis veacurilor şi generajiilor de după 
aceea, figura de-o tristă celebritate alui Irod: 
aşa-l găsim în Sf. Evanghelie, la Biserică, 
așa-l arată credincioşilor, pe la casele lor, la 
Crăciunul fiecărui an, neprihăniţii copii colin- 
dători — tot atâţia pioși interpreţi ai primei 
drame creştine — cu Vicleimul, 

Popularitatea lui Irod, în cunoştinţele biblice 
ale celor mai umili rugători, e elementa: ă; e — 





Copiii din Basarabia pe drumurile milei frăfeşti 


aşa de îmbelşugat dăruile de Dumnezeu anul 
acesta cu darurile pământului, nu-i aşa de sărac, 
să nu poată stâmpăra cu mila sa foamea de ozi 
măcar a unui frate din Basarabia. 

Crăciunul nostru va fi românesc şi creşti- 
nesc numai în măsura în care se vor pulea bucura 
de el duhovniceşte şi întru obştească îndestulare 
toţi fiii neamului nostru. 

In seara de Crăciun Pruncul Sfânt va bate 
la ușile noastre în chipul unui copil basarabean 
cerând căldura unui adăpost, pe care inimile noa- 
stre i-l vor îmbia. 

Hristos se naște. Așa-l vom mări! 

NICOLAE COLAN 


IROD 


aş spune — fo! alât de tmplântată'n. sufletul şi 
cugetul oricăruia, ca şi. aceea a Pruncului 
sfânt, ca și aceea a sfintei Fecioare care L-a 
purtat în brafe;-ea -şi- aceea a îngerilor cari l-au 
încununat cu slavă leagănul, ca și aceea a pă- 
storilor din preajma peşterii Vifleemului, cari au 
ocrotit măriia Naştere în staulul. lor. 

De o desfigurare a personalităţii istorice a 
acestui monstru beat de sânge, operală de pie- 
tatea primilor creştini, nu poate fi vorba. Istoricul 
pretins nepărtinitor va putea doar să-i găsească 
pereche — sau perechi — printre puternicii vremii, 
însă nicidecum să-i acorde, în urma acestei con- 
sfatări, circumstanțe atenuante. Lirgisit va rămânea 
în veac. Peniru cei atoateştiutori, Irod nu .va 
lipsi nicicând din pomelnicul ucigaşilo: cari şi-au 
împovărat coroana cu nelegiuiri. Peniru cei smerifi, 
el va fi deapururi cruzimea personificată, luată 
de mână cu cea. mai cruntă nelegiuire. 

Goana după Pruncul născut la Vifleem, plă- 
nuită cu fățărnicia eare-o cunoaştem din preacum- 

pătatele 'referate ale sfintei Evanghelii, e poate 
singura ispravă care nu i-a izbutit. Şi pe care, 
au plătit-o afât de scump pruncii „de doi ani şi 
mai În jos“ trecuţi prin ascuțişul săbiei. 

Liciderea miilor de prunci a fost precedată 
de alte crime înspăimântăloare, cari, prin motivul 
cari le dicta, amintesc setea de sânge a bleste- 
matului Nero. Bănuiala, suspiciunea, teama de 
a nu i se uzurpa tronul, era molivui care-l po- 
seda pe unul ca și pe celălalt și-i împingea la 
vărsări de sânge. 

Dorina de a ajunge la acesi tron, Irod și-o 
clădeşte tot pe crimă. Ultimul împărat asmoneu 
al ludeii, Antigon al II-lea, a fost decapitat din 
ordinul Triumovirului roman Antoniu, în urma in- 
trigilor lui Irod. Care, după un asediu al lerusa- 
limului, e uns de Romani ca rege al ludeii (anul 
30 î. de Hr. 

De acum începe să-și clădească adevărata 
faimă, dovedind o josnică slugărnicie faţă de 
Romani şi-o ipocrită violenţă faţă de naționalismul 
neastâmpăraţilor săi supuși. 

Ca să placă celor dintâi, a clădit la mare 
un oraş nou, Cezareea Palestinei, şi a aşezat acolo 
garnizoana militară romană a Palestinei, scăpând 
astfel Ierusalimul de acele dese conflicte dintre 
armata Cezarului şi evreii naționaliști, conflicte 
a căror urmare era de foarte multe ori profa- 
narea templului. 

Ca să placă supușilor săi, a refăcut şi în- 
frumusejat cu toată splendoarea templul din leru- 
salim, pe care ludeii întorși din caplivitate îl re- 
sfauraseră în condiții modeste. N'a uitat să pună 
însă acvila romană la intrarea templului. 

Nu din pricina vreuneia din aceste fapte a 
fost poreclit „cel Mare“, ci pentru iubirea 
lui de măreție, pentru politica lui plină de 
finețe şi succese şi pentru severitatea lui împinsă 
până la vărsare de sânge. 

După uciderea lui Antigon al II-lea, a venit 
rândul membrilor familiei sale să plătească cu 
capul obsesiile acestui ucigaş care vedea în ori- 
care dintre apropiații săi un uzurpator al Tro- 
nului. Socrul său, Hrican al II-lea, a fost dat morții 
în anul 30. I-a urmat fiica sa Mariam, soţia lui 
Irod, pentru bănuieli dubioase, în anul 28 î. Hr., 
Şi apoi, chiar copiii pe cari i i-a dăruit această 
sofie au căzut sub cuțit. 

Episodul din Evanghelii ni-l arată pe acest 
speriat criminal, aşa cum se vădeşte dealtfel din 
toate faptele sale. 

Muri curând după naşterea Mântuitorului, 
înțr'un chip urâl. Şi-a dat seama, cred, că sân- 
gele vărsat şe vede chiar şi pe purpura tmpără- 
fească. 

; „Sămânța vrăşmăşiei lui tmpotriva creştinis- 





Vifleemul la Crăciun 


mului, a rămas moștenire neamului său jidovesc, 
care până în zilele noastre nu va înceta să spurce 
pe blândul Nazarinean t: modul cel mai veninos 
şi cu El pe toţi ceice-l slujesc şi I se'nchină 
Lui, ca unui Dumnezeu și om. 

Primul prigonitor al: Dumnezeului întrupat 
trăeşte şi azi în francmasoneria alee şi 'n bol- 
şevismul anarhic. 

Osândit veacuri dearândul de sufletul cre- 
știn de pretulindenea, lrod se condamnă astăzi, 
la lumina altor vremi şi cu perspectiva de obiec- 
fivitate ce-o oferă timpul, chiar de un consângean 
de-al lui. 

Căci iată că profesorul Dr. Iosif Klausner 
dela liniversitatea evreiască din Ierusalim, în 
cartea sa : lesus von Nazareth, seine Zeit, sein 
Leben und seine Lehre (liidischer Verlag, Berlin, 
1930; Trad. din ebraică în germană de Dr. Walter 
Fischel), descrie pe Irod în culorile cele mai 
negre. Aşa de pildă, la pag. 198: „în interval 
de 33 de ani (cât a domnit), n'a trecut aproape 
nici o zi fără o condamnare la moarte“. Şi ceva 
mai devreme (p. 193): 

„Irod s'a instalat la domnie ca o vulpe, a 
domnit ca un tigru şi a murit ca un câine“. 

Porfretul lui, istoria lui, condensată într'o 
frază !] F 

Două praznice de bucurie strălucesc ca doi 
luceferi, pe pânza anului bisericesc, între cele- 
lalte sărbători ale calendarului creştin. 

La unul ca şi la celălalt, ochii noştri 
descifrează 'n umbră două inimi veninoase, 
a căror negrime de suflei contrastează atât de 
izbitor cu strălucirea Celui ocărât de ele: sunt 
Irod şi Iuda, prigoana şi trădarea. 

Naşterea Domnului şi Invierea Lui, zac 
şi-acum în cinstea noastră. Dar, nici Irod nici 
luda, nici prigoana nici trădarea nau pierit 

Lumea stă mereu împărțită : cu Hristos, pe 
deoparie'; cu Irod şi Iuda pe de altă parie. 
Iată dece, acum când bunii creştini se pre- 


gătesc peniru prăznuirea Naşterii celei minunate, 


Miez de noapte. 


Taci)... opreşte-ți răsuiletul 
Şi-ascultă umbletul 

Lunii 

Ce merge cerşind, pe la Iele, 
Să ducă pâine la stele. 


Taci]... m'auzi cum rumegă'n gând 
Al lunilor rând, 

Vaca în grajd? 

— Că-i mişcă în pântece, fătul, 
Cu botul. 


Taci! pământul acuma întinde 
Spre îngeri merinde; 
Şi de smerenie 

Ii pică rodul din pumni. 


Taci]... ascultă cum luna îţi bate, 
“Cu degete moarte 

In geam. 

Taci)... auzi?... Se mișcă morţii! 


E miezul nopţii. ă 
1. ŢARINĂ 


DESPRE ȚARA NEGUSULUI 


eu caut o crudă desfătare în evocarea. cruntului 
craiu Irod, care-a măcelărit multe mii de.prunci 


„de doi ani și mai în jos, 
„ca să taie pe Hristos“. 
GRIGORIE T. MARCU 


MOŞ AJUN 


Cald e'n casă, dar afară 
Moare câinele de îrig. 

Cu un glas ce-abia se-aude 
Copilaşii de cu seară 

Au pornit-o ca să ceară 
Moş Ajunului covrig. 


Prin ferestre luminate 
Chipuri blânde se ivesc: 

— Câţi sunteţi, colindători?... 
— Trei, 

— Cinci, — altul dela spate. 
Se ghiontesc, râd pe'nfundate 
Şi'nainte iar pornesc. 


Moş Ajun cu dărnicie 

Le-a dat de-au uitat de frig... 
Inspre ziuă traista geme 
„De covrigi, de câte toate! 
Plini cu toţi, de veselie 

O împart: Ce gălăgie! 

Şi ce ceartă pe-un covrig... 


DAENA BLAGAIANA 


Creştinismul Abisiniei 


Creştinismul a pătruns în Abisinia din îim- 
purile dela început ale Bisericii creştine. Pe la 
anul 316 ajunse la ţărmul Abisiniei corabia ro- 
mană sub conducerea lui Meropiu, un filosof din 
Tir. Abisinienii omorâră echipagiul corăbiei, cru- 
țând numai pe doi tineri creştini, pe F'rumentie şi 


Edesie, pe cari îi aduseră înaintea regelui. Aceştia: 


îşi câştigară curând mare influință la curtea re- 
gală din Axum, devenind educatorii moştenitorului 
de tron Aizana, iar puţin mai târziu un fel de 
tutori ai regelui copil Aizana, rămas curând fără 
iată. La anul 328 Aizana devenind major, Fru- 
mentie veni în Alexandria, unde tocmai ajunsese 
episcop” Atanasie cel Mare. Acesta îl înduplecă pe 
Frumentie ' să primească hirotonia de episcop şi 
să se reîntoarcă în Abisinia pentru a încreştina 
ăceastă 'mare ţară. In anul 341 Frumentie: reuşi să 


încreştineze pe regele Aizana, care făcu creşti-. 
riismul religia de stat a Abisiniei, înainte de ce s'a: 
întâmplat acest fapt în împărăţia romană:sub îm- 


păratul Teodosie cel Mare (379—395). Abisinia e 
prima“ jară în care creştinismul. a devenit! religie 
de stai. 


E o minune cum s'a puiut menţine creştinismul 
abisinian împresurat de toate -părţile de islam, 
câtă vreme toate celelalte biserici naţionale orien- 
tale au fost distruse în scurt timp: de mahome- 
danism. Primejdia islamizării: a fost de multeori 
iminentă (chiar şi azi islamul e în ofensivă); cu. 
deosebire mare a fost în veacul-XYVI, când emirul 
mumelucilor Gran a năvălit în Abisinia măcelărind 
în lung şi în lat şi desfăşurând steagul Proorocului. 
Numai cu ajutorul Portughezilor, cari stăpâneau 
atunci cel mai mare imperiu colonial, au reuşit 
abisinienii să respingă pe mameluci şi să-şi sal- 
veze biserica. Până azi Abisinia s'a dovedit un zid 
creştin de neclătinat de islam, deşi actual trăeşte 
în cuprinsul ei un destul de, mare număr de 
musulmani. 

-Abisinienii împreună cu Copţii s'au despărţit 
de Biserica universală după sinodul ecumenic din : 
Calcedon (451), - din -motivul că n'au voit să pri- 
mească definiţia acelui sinod: că în Hristos sunt 
două naturi: cea. dumnezeească şi cea omenească 
unite într'o Persoană Abisinienii il Coptilor - 

lacobiţii sirieni, că în Isus Hristos e numai o na- 
tură, cea dumnezeească, cea omenească conto- 
pindu-se cu cea dumnezeească. De aceea ei se 
numesc monofiziţi (monofizis = o singură natură). 
Monofiziţii mai socotesc ca ţinând de Sf. Scrip- 
tură şi câteva scrieri apocrife, din primele veacuri 
creştine. 

Catolicismul a încercat în repetate rânduri 
să câştige pe Abisinieni, dar fără succes. Misio- 
narismul catolic în Abisinia n'a înregistrat vre'un 
rezultat mai apreciabil. Acest misionarism se află 
în mânile Lazariştilor şi lezuiţilor. 

Biserica abisiniană are în frunte un ierarh 
numit Abuna, adecă „Părintele nostru“. El este 
instituit de patriarhul Copt al Alexandriei şi trebue 
să fie Copt din Egipt. Impotriva acestui obiceiu 
arhaic înzadar s'au ridicat în diferite timpuri cer- 
curile naţionaliste ale ţării. Pe Negus îl încoro- 
nează Abuna, pentruca poporul să-l considere ca 
stăpânitor din mila lui Dumnezeu. După Abuna 
urmează în rang Ecege (Etschege), care e Abisi- 
nian. Pe când Abuna e şeful preoţimii de mir, 
Ecege e căpetenia monahilor şi duhovnicul îm- 
păratului, însoțindu-l pe acesta în călătorii şi la 
răsboiu. Cinci episcopi, egali în grad, instituiţi la 
fel de patriarhul Copt al Alexandriei, sunt tot- 
deauna Abisinieni. 

Preoţii de mir se pot căsători o singură dată, 
înainte de hirotonie. Preoţii proveniţi din cinul 
monahal rămân necăsătoriți. 





Preot abisinian făcându-și rugăciunea în capela de 
deasupra bisericii Sf. Mormânt! din Ierusalim 





Călugărițe din Abisinia citind din Sfânta Scriptură 


Monahismul e foarte răspândit. Se vorbeşte 
că numărul călugărilor s'ar ridica la 20.000, iar 
al călugăriţelor la 5000. Monabhii trec din mănăstire 
în mănăstire. In mănăstiri nu există masă comună, 
ci fiecare monah se aprovizionează cu cele nece- 
sare. Mănăstiri sunt în toată ţara. În celebrul lac 
Ţana sunt 37 de insule şi pe fiecare insulă s'a 
ridicat mănăstire, căci nu se știe pe care insulă 
a aflat azil Fecioara Maria când a fugit de Irod. 
Sunt în ţară şi multe biserici. Numărul lor ar fi 
cam 15.000, la un număr de 12—15 milioane cre- 
dincioşi. 

Slujba monofizită constă din ceremonii foarte 
vechi, compuse din rugăciuni, cetirea Sf. Scripturi 
şi cântări de-ale preoților. Biserica monofizită are 
o liturgie foarte veche şi toate tainele. Sf. Scrip- 
tură se ceteşte într'o limbă veche, ghez, pe care 
poporul, care vorbeşte azi dialectul amhari, n'o 
înțelege. Există în creștinismul abisinian un bogat 
simbolism. De Arhanghelul Mihail se crede că a 
adus prin văzduh, într'o căruță de vânt, sicriul 
Testamentului vechiu cu tablele legii, din lerusalim 
în Abisinia. Acest sicriu e păstrat în biserica din 
vechiul oraş Axum. O imitație a acestui sicriu se 
poartă la litii şi la procesiuni bisericeşti. După sicriu 
păşeşte împăratul, care poartă, ca şi poporul de 
după el, o puşcă pe umeri, ca semn că toţi sunt 
egali înaintea lui Dumnezeu. 

Odăjdiile preoţilor sunt extraordinar de îm- 
podobite. Slujba bisericească pompoasă. Obiceiu- 
rile religioase au diferite origini. Imbrăţişarea popo- 
rului la sf. slujbă vine dela slujbele ortodoxe. 
Obiceiul preoţilor de-a alerga incoace şi încolo, 
ca niște bastoane, în timpul jocurilor sfinte şi ale 
litiilor, aduce aminte de cultul egiptean. De altfel 
jocurile preoţilor le cunoaşte şi cultul evreesc. La 
aceste jocuri preotii şi monahii se mişcă înlâi 
într'un ritm domol, care devine, ca în jocurile exta- 
lice ale dervişilor, tot mai vioiu. Elementele multe 
evreeşii din cultul bisericesc abisinian se explică 
prin aceea, că înainte de a primi creștinismul abi- 
sinienii se ataşaseră iudaismului, adus la ei de 
coloniştii evrei. Legenda dă ca punct iniţial al 
acestei apropieri de iudaism căsătoria reginei 


NOAPTE 


Luna-şi țese prinire stele 
Borangicul de lumină 

Şi adoarme'n cânt de iele 
După dealul dela stână. 


Plin de duh și meşter fost-a 
Cel ce-a împletit covoru 
Plin de stele, peniru ceata 
Care fine'n cer soboru. 


Peste ape lin se lasă 
Frunze veştede de soc, 
De pe cer s'a dus acasă 
Steaua mare de noroc. 
Tril de frunze veștejite 
Sună cântul ușuratic ; 
Două bucle aurite 
Mi-au luat gândul ostatic... 

Gri. NOVEANU 


SELMA LAGERLOF 


eliopene Saba cu regele Solomon, de unde şi-ar 
avea originea şi dinaslia abisiniană. Arhitectura 
bisericilor imită deasemenea templul din lerusalim, 
Sâmbăta se serbează ca şi Dumineca. Abisinienii 
au foarte multe sărbători: Au 150 sărbători mari şi 
50 mici. Te întrebi când vor mai fi lucrând ? Săr- 
bătoare mare e Mascal, la 26 Septemvrie, ziua 
aflării sf. Cruci de către împărăteasa Elena. E zi 
de mulţumire lui Dumnezeu peniru încetarea ploilor. 
In ce priveşte postul şi mâncările se vede influința 
iudaismului şi a islamismului. Se postește aproape 
o jumătate din zilele anului. 

Creştinismul abisinian a rămas la vechile sale 
tradiţii. Na fost atras nicicând de vre-o tendinţă 
de reformă. El este elementul de legătură a popo- 
rului abisinian cu treculul lui milenar. D. s. 


O, Pământ 


Ca o candelă ce moare, 

Flacăra viefei mele 

Simt cu'ncetul cum se stinge, 

Ridicându-se'n spre stele. 

O, pământ, de când sub soare 

Lacrimi ai văzut curgând, 

Câte suflete cernite 

Auzit-ai trist gemând ! 

Mai sinistru plâns ca doru-mi 

N'a putut să te'nfioare, 

Căci din ochi-mi ştii tu bine 

Lacrimile-au curs izvoare. 

Numai tu știi, căci privirea-mi 

Doar spre tine-am ațintii. 

Cerul e oglindă-albasiră 

Numai pentru fericit. 

Doar în haina-ți mohorâtă 

S'o sfârși cu-al vieţii chin, 

Căci numai În sânu-ți rece 

Nu sunt lacrimi, nu-i suspin... 
DAFNA-BLAGAILANA 


ÎN TEMPLU 


A fost odată o pă- 
reche de oameni să- 
raci, un bărbat şi o 
femeie, cari au plecat 
împreună cu micul lor 
copilaş să se închine 
în marele templu din 
lerusalim. Copilul era 
de o frumuseţă rară, 
cu un păr care-i cădea 
în bogate bucle şi cu 
ochii strălucitori ca stelele. El nu fusese dus în 





Selma Lagerlăf 


templu, până când n'a fost aşa de mare ca să 
poată înțelege tot ceeace vede. Şi acum părinții 
l-au condus şi i-au arătat toate măreţiile templului. 
Acolo erau lungi colonade și altare aurite, acolo 
erau bărbaţi sfinţi ce şedeau înconjurați de uce- 
nicii lor, acolo era marele preot cu pieptarul său 
din pietri preţioase, acolo erau perdele din Ba- 
bilon, întreţesute cu monede de aur, acolo erau 
porțile cele mari de aramă, așa de grele încât 
trebuiau treizeci de bărbaţi pentru a le putea în- 
chide şi deschide. Dar copilul, care acum era de 
doisprezece ani, nu se mira prea mult de toate 

acestea. Mama sa îl făcea atent că celece eaîi 
arată sunt lucrurile cele mai însemnate din toală 
lumea şi-i spune că el trebuie să trăiască prea mult 
ca să mai poală vedea ceva asemănător. În săr- 
manul Nazaret, unde ei aveau locuinţa, nu era 
altceva de văzut decât micile şi îngustele uliţi. 
Sfaturile mamei, însă nu folosiră prea mult, căci 
micul copil arăta multă nerăbdare de-a ieşi din 
mărețul templu, ca să se joace aşa cum făcea 
el pe ulițele Nazaretului. Insă lucru curios cu cât 
copilul se arăta mai indiferent cu atât părinţii 
lui se simțeau mai fericiţi şi mai mulţumiţi. In 
sfârşit copilul părea atât de obosit şi atât de 
istovit încât mamă-sa îi spuse: „Tu trebuie să 
te odihneşti puţin, căci drumul pe care l-am 
făcut a fost cam lung“. Ea se aşeză jos lângă 
o colonadă şi-i spuse copilului să se aşeze şi el 
lângă ea şi să-şi culce capul în poala ei. Elo 
ascultă şi îndată adormi. De-abea adormi copilul 
și femeea zise bărbatului său: „De nimic nu m'am 
temut mai mult ca de ceasul în care el va merge 
în templul din lerusalim. Credeam că dacă el 
va vedea această casă a Domnului, va voi ca în 
toată vremea să rămână aici“. 


— Şi mie mi-a fost teamă de această că- 
lătorie, răspunse bărbatul. In vremea când el s'a 
născut s'au arătat unele semne, cari anunțau că 
el trebue să devină un mare împărat. Dar, ce i-ar 
putea aduce puterea împărătească decât griji şi 
nesfârşite primejdii? Eu adesea am zis, că cel 
mai bun lucru ar fi şi pentru el şi pentru noi, dacă 
nu S'ar face altceva decât dulgher în Nazaret“. 


— Dela cinci ani, zise gânditoare mama, 
nu sa mai întâmplat nici o minune cu el şiel 
singur nu-şi mai aminteşte de cele ce s'au pe- 
trecut în mica lui copilărie. El e acum ca orice 
copil printre ceilalți copii. Eu am început aproape 
să nădăjduesc, că Domnul în mila sa va ridica un 
altul pentru marea chemare şi asifel îmi va lăsa 
mie pe copilul meu. 

— După părerea mea, zise bărbatul, eu 
sunt sigur că toate vor merge bine, dacă el nu va 
afla nimic despre semnele și minunile petrecute 
cu el în primii lui ani de viaţă. 

— Eu nu voi vorbi cu el nimic despre 
aceste minuni, răspunse femeea, însă mereu mă 
tem, că chiar fără spusele mele se poate întâmpla 
ceva ce să-i arete cine este el. De toate am 
teamă, ducându-l prin acest templu. 

— Tu poţi fi fericită, că primejdia este 
aproape înlăturată şi în curând îl vom avea din 
nou acasă în Nazaret, zise bărbatul. 

— Eu m'am temut de cărturarii din Templu, 
zise femeea. Şi m'am mai temut de ghicitorii cari 
şedeau aici pe rogoijini. Eu credeam că dacă el 
îi va privi în ochi, ei îndată se vor scula şi se 





Isus ca prunc de 12 ani în templul din Ierusalim 


vor pleca în faţa copilului, ca înaintea unui rege al 
ludeilor. Este curios ca ei să nu observe domnia lui, 
căci un astfel de copil nu le-a răsărit încă înaintea 
ochilor“. Ea stătu puţin pe gânduri privind copilul 
şi zise: „Anevoie pot să pricep. Eu credeam că 
dacă el va vedea pe aceşti judecători cari stau în 
casa sfântă, pentru a împăca neînțelegerile din 
popor şi pe aceşti dascăli cari vorbesc tinerilor 
şi pe aceşti preoţi cari servesc Domnului, îndată 
se va ridica şi va striga: „Aici, între aceşti ju- 
decători, printre aceşti dascăli, printre aceşti preoți 
sunt născut ca să trăesc!“ 

— Ce fericire ar fi aceea pentru el, ca să 
stea încuiat între aceste şiruri de coloane? zise 
bărbatul. Este cu mult mai bine pentru el, dacă 
hoinăreşte pe dealurile şi munţii din jurul Naza- 
retului. 

Mama oltă puţin şi zise: „El este aşa de 
fericit la noi acasă şi ce mulţumit este când în- 
soţeşte turma de oi în singuratica ei călătorie, sau 
când trece peste câmpuri şi vede munca oame- 
nilor dela sate! Nu pot să cred că noi facem 
vre-o nedreptate atunci când încercăm să-l oprim 
pentru noi. 

— Noi îl cruțăm numai de marea durere, 
zise bărbatul. 

Ei povestesc mai departe, până ce copilul s'a 
trezit din somn. Mama zise copilului: „Acum te-ai 
odihnit puţin. Scoală-te, pentrucă seara se apropie 
şi noi trebue să fim acasă la gazdă!“ Ei se gă- 
seau în cea mai depărtată parte a clădirii, când 
călătoria le era pe sfârşite. După câteva clipe au 
străbătut o veche prăvălie care era încă din 
vremea când pentru prima dată s'a înălţat în 
acest loc un templu şi tot acolo stătea rezemat 
de un perete, un vechiu corn de aramă de-o 
imensă lungime şi greu ca un stâlp, prin care 

cineva putea să sufle dacă-l ducea la gură. El 
stătea acolo sgâriat, plin de praf, şi de păianjeni 
şi înconjurai de o inscripţie din litere vechi cari 
abea erau vizibile. 

Mii de ani trebue să treacă până când cineva 
va încerca să-l facă să sune. 

Când însă copilul a observat imensul corn, 
a rămas foarte mirat întrebând: „Ce-i acela?“ 

— Acela este marele corn care va fi numit 
glasul conducătorului lumii, răspunse mama. Cu 
el a chemat Moise pe copiii lui Israel la un loc, 
când ei erau risipiţi prin pustie. Din vremea aceea 
nimeni n'a mai putut să-l facă să scoată măcar 
un singur ton, însă celce va putea să facă aceasta, 
acela va aduna sub stăpânirea sa toate popoarele 
de pe pământ. 

Ei râseră de această străveche poveste, însă 
micul copil rămase locului înaintea marelui corn, 
până când părinţii îl chemară. Din toate câte el 
a văzut în templu, acest corn era primul lucru 
care i-a făcut mai multă plăcere şi ar îi zăbovit 
cât mai mult timp spre a-l putea examina cât 
mai amănunțit. 

Ei nu mai merseră mult şi ajunseră în marea 
şi larga curte a templului. Aici, la poalele mun- 
ielui se afla o prăpastie adâncă şi lată, rămasă 
neschimbată încă din vechime, pe care regele 
Solomon n'a voit s'o astupe atunci când a zidit 
templul şi nici un pod n'a consiruit deasupra”i, 
nici un grilaj n'a ridicat în jurul ameţitoarei 
prăpastii. In locul acestora, a întins peste pră- 
pastie, la o distanţă de mai mulţi metrii, clopoței 
din oţel puternic poleiţi, cari după un număr ne- 
sfârşit de ani și întâmplări, zăceau încă deasupra 
prăpastiei. Acum, erau aproape ruginiţi şi nu mai 
erau aşa de bine întăriţi în extremităţile lor, ci 
dimpotrivă tremurau şi se legănau, ca şi cum cineva 
ar fi mers cu paşi grei prin curtea templului. 

Când mama trecu pe lângă o parte mai puțin 
umblată din jurul prăpastiei, copilul o întrebă: 
„Ce fel de pod este acesta ?* 

— Acest pod, pe care noi îl numim podul 
raiului, a fost aşezat de regele Solomon, răs- 
punse mama. Dacă tu vei putea trece această 
prăpastie pe acest pod tremurător, al cărui vâri 
este subțire ca raza soarelui, atunci vei putea fi 
sigur că vei ajunge în raiu. 

Mama râse și merse mai departe, dar co- 
pilul se opri o clipă privind firul cel subţire şi 
trămurător al clopoțeilor, până ce mama sa îl 
strigă. Copilul o ascultă oftând, pentrucă mama sa 
nu i-a arătat mai din vreme aceste două lucruri 
minunate, ca să aibă timp suficient spre a le putea 
observa mai bine. 

Ei au mers acum fără oprire până ce au 
ajuns la marele portic al intrării cu cele cinci 


colonade ale saie. Aici într'un colț, stătea o pe- 
reche de colonade din marmură neagră, clădite 
pe acelaş piedestal, şi aşa de apropiate încât cu 
anevoie se putea trece printre ele un fir de paiu. 
Ele erau înalte şi maestoase, cu capetele bogai 
împodobite, deasupra cărora stătea un ciudat cap 
de animal. Aceste frumoase colonade erau pline 
de sgârieturi şi fără de nici un folos, spre deose- 
bire de celelalte din templu. Până şi podeaua 
din jurul lor era tocită puţin şi scobită de mul- 
fimea paşilor. 

Copilul din nou opri pe mama sa şi o în- 
trebă: „Ce-i cu acești stâlpi?“ 

— „Aceştia sunt stâlpii pe care părintele 
nostru Avram i-a adus aici în Palestina, din înde- 
părtata Chaldee şi el i-a numit poaria dreptăţii. 
Cel care va putea trece printre ei n'a săvârşit 
niciodată păcat şi este drept înaintea lui Dum- 
nezeu. 

Copilul rămase din nou mirat privind cu 
deosebită curiozitate stâlpii. 

— Nu cumva vrei să încerci să treci printre 
ei? zise mama râzând. Tu nu vezi ce călcate 
şi tocite sunt pietrele de jos de mulțimea ace- 
lora cari au încercat să pătrundă prin îngusta 
crepătură ? Dar tu poţi să-mi crezi mie când îţi 
spun, că nici unul n'a reuşit. Grăbeşte-te acum! 
Eu aud bubuiturile porţii de aramă la care îşi pun 
umerii cei treizeci de servitori ai templului, pentru 
a o pune în mişcare, 

Intreaga noapte însă micul copil a stat treaz 
în cort şi nu vedea înaintea sa altceva decât 
poarta dreptăţii, podul raiului şi glasul con- 
ducătorului lumii, căci despre astfel de lucruri 
minunate nu auzise înainte, iar acum nu şi le putea 
alunga din minte. | 

În dimineața următoare el era la fel de 
preocupat de celece văzuse. In această dimineaţă 
trebuiau să pornească la drum spre casă. Pă- 
rinții aveau mult de lucru cu desfacerea cortului 
pe care trebuiau să-l împacheteze şi să-l pună 
pe-o cămilă mare şi totodată erau siliţi să aştepte 
până când şi ceilalţi însoțitori se pregăteau de ple- 
care. Ei nu puteau să călătorească singuri, ci în socie- 
tate de rude şi vecini şi fiindcă atâţia oameni se 
găteau de plecare, era natural ca şi împachetatul 
să meargă încet, 

Micul copil nu ajuta la lucru, ci în mijlocul 
grabei şi alergării stătea liniştit şi se gândea la 
cele irei lucruri minunate. Deodată îi vine în minte 
gândul că el mai are încă timp să mai meargă 
la templu să le mai vadă încă odată. Mai erau 
încă multe de încărcat şi asifel putea prea bine 
să se întoarcă dela templu înainte de plecare. 

Se duse de aici fără să spună cuiva ceva 
despre plecarea sa, socotind că aceasta nu era 

de lipsă, întrucât era hotărât să se întoarcă cât 
mai repede. 

In scurt timp el ajunse la templu şi întră la 

locul colonadelor, unde cele două colonade ge- 
mene şi negre se înălțau. Îndată ce le zări, 
ochii îi începură a sțrăluci de bucurie şi aşezân- 
du-se!jos privea ţintă la ele. Când se gândi la 
aceea că cine va reuşi să treacă dincolo printre 
ele n'a săvârşit nici un păcat şi e drept înaintea 
lui . Dumnezeu, îi veni în gând că niciodată na 
mai privit ceva mai minunat ca acestea. Oricât 
de. mărej i se părea gândul de-a pătrunde printre 
aceste două colonade, totuşi îi era imposibil 
să încerce măcar, fiindcă ele erau prea apropiate. 
Aşa stălu el nemişcai o oră întreagă înaintea co- 
lonadelor, fără ca să-și dea seama de aceasta, 
părându-i-se c'au trecut numai câteva clipe. 
i Se întâmplă însă că în măreţul loc al colo- 
nadelor, unde se găsea copilul,: judecătorii marelui 
tribunal să fie acolo, adunaţi pentru aplanarea ne- 
înțelegerilor din popor. Întregul portic era plin de 
oameni cari se jeluiau: unii în privinţa graniţelor 
de hotar şterse acum, alţii în privința oilor furate 
din turmă şi acum prin.:semne. false vor fi păgu- 
biţi şi în. sfârşit alţii se -jeluiau împotriva datorni- 
cului cari nu voia să-şi plătească datoria. Printre 
toți aceştia venia şi-un om bogat îmbrăcat în 
haine lungi de purpură, cu o sărmană văduvă pe 
care o ducea în faţa scaunului judecătoresc, fiindcă 
îi datora câţiva sicli de argint. Sărmana văduvă 
se tânguia şi zicea că bogatul e nedrept faţă de ea, 
întru cât ea i-a plătit odată datoria şi o sileşte 
să i-o mai plătească înc'odată, ceeace ea nu mai 
poate, fiind foarte săracă ; încât dacă judecătorul 
o. va.condamna să plătească, va fi silită să-şi dea 
fiica sclavă bogatului. Mai marele judecătorilor 
se plecă înspre bogat zicându-i: „Indrăzneşti să 
depui jurământ, cumcă această sărmană femeie 
încă nu ţi-a plătit datoria?“ Atunci bogatul răs- 
punse: „Domnule, eu sunt. un om bogat şi oare 
mi-aş fi făcut atâta oboseală să reclam în faţa 
judecății banii mei dela această văduvă, dacă n'aş 
fi avut :dreptul? Eu îţi jur că precum este de sigur 
că nimeni nu poate să treacă prin poarta dreptăţii, 
așa de sigur este că această văduvă îmi este da- 
toare suma pe care eu i-o pretind“, 


La auzul acestui jurământ, judecătorii au dat 
crezământ bogaâtului : aducând sentinţa, ca sărmana 
văduvă să-şi dea fiica în sclăvie bogatului. 


Cum însă copilul stătea foarte aproape, auzi 
toate acestea şi se gândi în sine: „Ce bine ar fi 
dacă cineva ar putea să treacă prin poarta drep- 
tăţii, căci cu siguranţă că acest bogat n'a spus 
adevărul! Ce milă-mi este de bătrâna femeie care 
acum trebuie să-şi dea fiica sclavă!“ El sări 


apoi pe piedeslalul depe care ambele colonade 
se înălțau şi se uită prin crepătura dintre ele, 


— Vai, dacă totuşi n'ar fi absolut cu neputinţă 
trecerea printre ele, se gândea. El era aşa de 
abătut din cauza sărmanei femei şi acum nu se 
mai gândea deloc la aceea, că cine va putea trece 
prin această poartă va fi drept şi fără de păcat, 
ci voia numai să vină în ajutorul bietei femei. 

El își apăsă umărul în adâncătura dintre co- 
lonade, voind oarecum să-şi croiască un drum. 

In această clipă toți oamenii cari se găseau 
la locul colonadelor priviră în spre poarta drep- 
tăţii din cauza unei detunături puternice, care izbi 
în boltă şi apoi trecu cu zgomot mare printre 
vechile colonade, încât ele se dădură la o parte 
una la dreapta şi alta la stânga, făcându-se loc 
pentruca trupul svelt al copilului să se poată sire- 
cura. Atunci mare vâlvă şi uimire s'a produs acolo, 
încât în prima clipă nimeni nu ştia ce să zică, ci 
stăteau toţi cu privirea pironită la copilul care a 
săvârşit o minune aşa de mare. Primul care şi-a 
redobândit mai întâi cumpătul a fost cel mai bă- 
trân dinire judecători, care strigă să se pună 
mâna pe bogatul negustor şi să fie adus la ju- 
decată. El fu condamnat, ca intreaga sa avere 
s'o dea sărmanei văduve, pentrucă a jurat fals în 
templul lui Dumnezeu. 

Dupăce s'au petrecut toate acestea, judecă- 
torul întrebă despre copilul care a trecut prin 
poaria dreplăţii ; însă atunci când oamenii au în- 
cercat să-l caute, el dispăruse, căci în aceeaş clipă 
când cele două colonade s'au despărțit, el s'a 
trezit ca dintr'un vis și şi-a adus aminte de părinţii 
săi şi de călătoria spre casă. „Acum trebuie să 
fug de aici, pentruca părinţii să nu aștepte după 
mine“ — se gândea el. 

Nu ştia însă nimic că un ceas întreg a 
pierdut înaintea porţii dreptăţii, închipuindu-şi că 
n'a zăbovit acolo mai mult ca două minute, din 
care cauză el socoti că mai are destul timp să 
arunce o privire peste podul raiului, înainte de 
a părăsi templul. Cu pași sprinteni el trecu prin 
mulțimea poporului şi ajunse la podul raiului, care 
se găsea tocmai în cealaltă parte a marelui templu. 

Când privi el însă firul subţire al clopoțeilor 
ce se întindea pe deasupra prăpastiei şi-şi aduse 
aminte că omul care va pulea trece acest pod 
este sigur că va ajunge în raiu, atunci cugetă că 
aceasta ar fi cel mai minunat lucru din câte a 
văzut şi aşezându-se pe marginea prăpastiei căută 
să observe mai bine firul clopoțeilor. Acolo sta 
el gândindu-se, cât de plăcut trebuie să fie ca să 
mergi în raiu, ceeace îl făcu să dorească așa de 
mult să treacă acest pod. Curând însă vede 
că aceasta este o adevărată imposibilitate chiar 
numai încercându-o. Cum stătu el astfel, gândin- 

du-se numai la raiu, trecură două ore fără ca să-şi 
dea seama cât de mult timp a trecut. 

Toi în curtea în care se găsea prăpastia cea 
adâncă era şi un mare altar de jerită, în jurul că- 
ruia mergeau preoţi învesmântaţi în alb, cari pă- 
zeau focul de pe altar şi luau în primire darurile 
de jeriiă. In curte stăteau mulţi oameni cari au 
jertiit şi o mare mulţime care venise să privească 
numai pe servitorii lui Dumnezeu. Acolo veni un 
bătrân sărman cu un mieluşei mic, slab şi pe dea- 
supra mai fusese mușcat şi de un câine, încât 
avea o rană mare. Omul merse cu acest miel la 
preoți rugându-i să-l jerlfească, însă ei îl refuzară 
sub molivui că un astfel de dar sărăcăcios nu-l 
pot oferi Domnului. 

Bătrânul totuşi ii rugă, ca măcar din milă să 
primească mielul, căci copilul său zace în pat, 
bolnav de moarte şi el nu are altceva ce ar putea 
să jertfească lui Dumnezeu pentru însănătoşirea 
bolnavului. „Voi trebue să mă lăsaţi să jertfesc, 
zise el, căci alifel rugăciunea nu e primită îna- 
intea lui Dumnezeu şi copilul meu moare“. 


— Tu mă poţi crede că eu am milă faţă de 
tine, zise preotul, însă legea ne interzice să jertiim 
un animal rănit. Pe cât de imposibil este să treci 
peste podul raiului, pe-atât de imposibil este a-ţi 
împlini cererea, 

“Micul copil stătea aşa de aproape, încât auzi 
tolul şi îndată se şi gândi, cât de rău este ca ni- 
menea să nu poată trece peste acest pod al raiului. 
Cel puţin dacă i-ar [i jertfit mielul sărmanului om, 
atunci copilul ar fi fost scăpat. 

Sărmanul om plecă abătut din curtea tem- 
plului, dar coșilul se ridică şi păşind spre podul 
tremurător îşi puse piciorul deasupra. Acum el 
nu se mai gândea deloc la aceea, că dacă va trece 
peste pod va ajunge cu siguranţă în raiu, preocu- 
pâidu-se numai de bietul om pe care voia să-l ajute. 
Îşi trase însă piciorul înapoi, căci se gândea 
că trecerea este imposibilă, pentrucă firul era prea 
vechiu şi ruginit, prea puţin rezistent ca să-l poată 
susține. Dar gândul iar îi alergă la sărmanul om, 
al cărui copil era bolnav de moarle şi acum din 
nou îşi puse piciorul pe firul clopoţeilor. 

Deodată el observă că firul nu mai tremura 
simţindu-şi piciorul în deplină siguranță şi când 
făcu pasul următor simţi că aerul din jurul lui îl 
sprijină să nu poată cădea şi-l duce ca şi când 
ar fi o pasăre şi ar avea aripi. Dupăcum păşea 
copilul, clopotelul scotea câte un sunet dulce, ceeace 
făcu, ca unul din ceice erau în curte să se în- 
toarcă înspre copil. El scoase un puternic țipăt la 
auzul căruia toţi ceilalți încă se întoarseră privind 
plini de uimire pe micul copil, cum venea pășind 
pe fir! de fier al cloooțeilor. Cei dintâi cari îşi 
venise.ă în fire au fost preoţii şi îndată şi trimi- 


seră după omul sărac. Când acesta veni înapoi, 
preoții îi ziseră: „Dumnezeu a făcut o minune ca 
să ne arate că el voieşte să-ţi primească darul; 
arlu deci încoace mielul, căci noi voim să-l jerifim!“ 

Când isprăviră cu acestea, întrebară de co- 
pilul care irecuse peste prăpastie. Zădarnic îl cău- 
tară, căci copilul nu fu găsit; tocmai când irecea 
peste prăpastie el işi aduse aminte de părinţi şi 
de călătoria spre casă şi-şi zise în sine: „Acum 
trebuie să mă grăbesc să merg la părinţi, să 
nu-i fac să aştepte după mine, dar mai îniâi 
vreau să arunc o privire şi asupra trâmbiţei con- 
ducătorului lumii. Astfel, el strecurându-se printre 
mulțime ajunge în coridorul colonadelor, care era 
pe jumătate întunecos, unde, rezemat de perete, se 
găsea cornul de aramă. Când el îl văzu şi se 
gândi la aceea, că cine va putea face ca acest 
corn să scoată numai un sunet, acela va aduce 
toate popoarele pământului sub ascultarea sa, 
i se păru că într'adevăr niciodată na văzut 
ceva mai extraordinar ca aceasta şi aşezându-se 
jos lângă corn, îl -privi cu deamănuntul. El se 
gândea, cât de mare şi de puternic irebuie să fie 
acela care va câştiga pe toţi oamenii din lume şi 
cu atât mai mult doria acum să poală sufla el 
în vechiul corn. Deodată i se păru însă că îi 
era cu neputinţă chiar și numai să incerce. Așa 
stătu el mai multe ceasuri fără să observe cât 
de mult timp trecuse, pentrucă el se gândea numai 
la bucuria aceea de-a vedea pe toţi oamenii pă- 
mântului sub asculiarea celui ce va putea cânta 
din corn. Tot în coridorul rece al colonadelor se 
găsea un vestit invățător de lege care-și instruia 
acolo şcolarii săi. Tocmai acum dascălul se plecă 
spre unul din şcolari — care stătea la picioarele 
sale, spunându-i că este un înşelălor, căci acesta 
se trădează că este un străin şi nu un israelit, 
Dascălul îl întrebă apoi, pentruce s'a ascuns ei 
sub un nume fals? Tânărul se ridică atunci şi zise, 
că el a peregrinat peste ţări şi mări peniru a auzi 
vestirea adevăratei înțelepciuni şi a credinţei într'un 
singur Dumnezeu, după care sufletul său se to- 
pește. „Insă eu ştiam că tu nu mă vei învăţa dacă 
eu nu-ți voi spune că sunt un israelit. Deaceea, 
te rog să-mi potolesc acest dor ferbinte al sufle- 
tului mev, să mă laşi să rămân la tine“. 

Dascălul se sculă şi întinzând mânile spre 
cer zise: „Numai când cineva se va scula şi 
va sulla în marele corn de aramă, vei putea să 
rămâi la mine. Alifel nu-ţi este îngăduit să calci 
în acest loc al templului, pentrucă eşti un păgân. 
Fugi de aici, căci altfel ceilalţi şcolari ai mei se 
vor repezi la tine şi te vor rupe în bucăţi; pre- 
zența ta aici profanează templul“. 

Stând liniştit, tânărul grăi: „Eu nu vreau să 
merg de aici, căci numai aici sufletul meu își gă- 

seşte hrană. lubite, vreau să mor aici la picioa- 
rele tale“. 

Nici nu isprăvi bine de zis acestea şi ceilalți 
şcolari şi săriră să-l alunge. Deoarece el se îm- 
potrivi, ei îl trântiră jos voind să-l omoare. Co- 
pilul care nu stătea departe, auzi. şi văzu toate 
acestea și se gândi, ce mare neîndurare este 
aceasta. „Vai, dacă aş pulea eu sufla în cornul 
de aramă, cum i-aş veni în ajutor tânărului!“ 

Atunci, el se sculă, -puse mâna pe corn 
şi'n această clipă el nu se mai gândea la aceea, 
că dacă va sufla va ajunge conducătorul lumii, ci 
că în felul acesta el va putea scăpa dela primejdie 
viața acestui tânăr. Strânse cu putere în braţe 
cornul de aramă şi cu micile lui mâni încercă 
să-l ridice la gură. Atunci simţi el că imensul corn 
se ridică în dreptul gurei lui şi numai din respi- 
raţia lui cornul răsună aşa de puternic, că sunetul 
pătrunse în toate împrejurimile templului. 

Cu toţii îşi întoarseră atunci privirile şi vă- 
zură cum. micul copil era cu cornul la gură su- 
flând aşa de puternic încât bolțile şi colonadele 
se cutremuraseră. Acum, bătrânul învăţător zise 
către tânărul împotriva căruia cu o clipă înainte 
se ridicară mulțimea braţelor ca să-l ucidă : „Vino 
şi şezi aici la picioarele mele, unde-ai siat şi 
înainte. Dumnezeu a făcut o minune, ca să-mi 
arate că voia Lui este, ca tu să fi invăţat să ite 
inchini Lui“, 

Când ziua era pe sfârșite, un bărbat şi o fe- 
meie călătoreau cu paşi repezi în spre: lerusalim. 
Ei căutau speriaţi şi neliniştiți strigând către fie- 
care drumeţ întâlnit: „Ne-am pierdut copilul. 
Credeam că el a plecat cu ceilalți călători şi 
vecini, însă nici unul nu l-a văzut. Este cineva 
dintre. voi căruia să-i fi trecut pe dinainte un copil 
singur ?* 

— Nu! Copilul vostru nu l-am văzut! In 
templu am văzut însă un copil foarte frumos, 
ca_un înger din cer, care a trecut prin poarta 
drepțăţii, răspunseră oamenii cari veneau din le- 
rusalim. Ei erau gata să le povestească acestea 
din fir în păr, însă părinții n'aveau timp să-i as- 
culte. După ce mai merseră ei, întâlniră alţi 
oameni şi-i întrebară și pe aceştia, însă oamenii 
care veneau din. lerusalim voiau să le vorbească 
tot de copilul cel frumos, care a trecut peste 
podul raiului. Şi aceştia ar fi fost bucuroşi să 
stea până noaptea târziu să le povestească despre 
copilul minune, însă bărbatul şi femeia nu aveau 
timp-să-i asculie,*ci se grăbeau înspre oraş, Ei 
au colindat apoi oraşul în sus şin jos fără 
să dea de urma copilului. In sfârşit veniră la 
templu, și când erau gata să între înăuntru, fe- 
meia-zise : .„Oare o să ne lase să vedem ce fel 
de copil este acela, despre care se spune că s'a 


pogoriît din cer?“ nirară înlăuniru şi întrebară 


unde poi să vadă pe copil. 


— Mergeţi drept înainte şi acolo unde bt- 
irânul învăţător se găseşte cu şcolarii lui, acolo 
e copilul. 

Inţelepţii cei bătrâni au luat în mijloc pe 
copil și-i pun diferite întrebări, dar la rândul 
lui şi copilul le pune întrebări spre uimirea tu- 
iuror. Aproape întreg poporul stătea în curtea 
templului ca măcar să zărească pe acela care a 
suflat în cornul conducătorului lumii. Bărbatul şi 
femeia abea își croiră drum prin mulţime şi spre 
marea lor bucurie văzură cum copilul care 
siătea în mijlocul înţelepților nu era altul decât 
propriul lor copil. Dar îndată ce mama își recu- 
noscu copilul, începu să plângă. Copilul recu- 
noscu în acel plânset însuşi glasul mamei sale 
şi sculându-se veni la părinţii săi care îl luaseră 
în mijloc şi ieşiră din templu. De aiunci mama 
nu mai înceta din plâns, ceeace-l făcu pe copil 
să întrebe: „Pentruce plângi, căci doar eu viu la 
tine, îndată ce-ţi aud glasul?“ 

— Cum să nu plâng, când te credeam 
pierdut pentru mine? răspunse mama. — Ei ieşiră 
din oraş când întunerecul nopţii se pogori şi 
mama nu-şi mai contenea plânsul. 

— Pentruce plângi lu? zise copilul. — Eu 
nici n'am băgat de seamă că ziua a trecut; cre- 
deam că încă-i dimineață şi îndată ce-ţi aud 
glasul, eu vin la tine. 

„_— Cum oare n'aş plânge? zise mama. Eu 
toată ziua te-am căutat. 

Ei călătoriră întreaga noapte şi mama 
nu-şi mâi contenea plânsul. 

Şi când zorile dimineţii se iviră, copilul din 
nou o întrebă: Pentru ce tot plângi tu, mamă 
dragă ? Eu nu m'am lăsat ispitit de loc de glorie, 
însă Dumnezeu a voit ca să săvârşesc minunile, 
pentrucă El a voit să ajute acestor trei sărmani 
oameni și eu numai când îţi aud glasul, îndată şi 
alerg la tine“. 

— Copilul meu! răspunse mama. Eu plâng 
pentrucă tu ești pierdut pentru mine. Tu nu vei 
mai fi al meu din ceasul în care aspiraţiile vieţii 
tale suni dreptatea şi dorul tău fierbinte e raiul, 
iar iubirea ta e să îmbrățişezi pe toţi sărmanii pă- 
mântului, 


tot 


Trad. de Pr. AUREL RADU 

JALEA TEATRULUI ARDELENESC 


: Olimpia Bârsan 


In ziua de 27 
Octomvrie a. c. 
Clujul românesc a 
întovărăşit spre ul- 
limul lăcaş pe cea 
dintâi şi cea mai 

vrednică dintre 
preotesele altaru- 
Iui artei ardelene, 
pe care l-a onorat 
și l-a slujit cu o 
pasiune  neînfrâ- 
nată din prima zi 
în care el a fost 
Iuat în stăpânire 





52 udă 





22 ti de neamul nostru 
Olimpia Bârsan în „Trandafirii şi până la sfârșitul 
roşii zilelor ei. 


Soarta m'a învrednicit să pot urmări de- 
aproape întreaga carieră artistică a Olimpiei 
Bârsan, începând cu primul ei turneu, sfios, făcut 
la 1906 în cuprinsul Transilvaniei robite şi până 
la ultimele ei creaţiuni mărețe pe scena celui 
dintâi teatru naţional român din Transilvania — li- 
berată. O văd străbătând alături de soţul ei ora- 
șele ardelene, în tovărășia unui mic ansamblu de 
2—3 idealişti vizionari, mânaţi cu toţii de sfânta 
râvnă de a arăta puținilor intelectuali români din 
Ardeal, obişnuiţi să se închine la idolii unor cul- 
uri străine, că există şi o artă românească, o 
limbă românească asemenea unui fagure de 
miere, că există o fară românească liberă spre 
care trebue să ne îndreptăm gândurile ca spre 
ultimul nostru destin pământesc. Turneele soților 
Bârsan în Ardealul de dinainte de răsboiu nu erau 
numai mari evenimente artistice și culturale, nici 
numai drumuri glorioase de apostolat naţional, 
ci ele au fost adevărate campanii de recunoa- 
ștere cari au pregătit biruința dela 1918. 

O văd pe Olimpia Bârsan în iarna anului 
1906 la redacția primului ziar cotidian românesc 
apărut în trufaşa capitală a lingariei. Venea să 
se înşirue, dela cel dinlâi număr al gazetei Lupta 
printre komânii cari se hotărâseră să strige în 
fața lumii drepturile la liberiate ale poporului 
nostru asuprit de un întreg mileniu. O văd apoi 
în vara următoare prin diferite localităţi ale Ar- 
dealului, storcând lacrimi de bucurie şi de mân- 
drie naţională, atât din ochii „inteligenţii“ arde- 
lene, cât și din aceia ai ţăranilor uimiţi că şi 
Românii au astfel de valori naţionale. 

Am urmărit-o apoi, din când în când, pe 


scena Tealrului Naţional din Bucureşti, a cărui 
socielară a devenit alături de soţul ei şi cu gândul 
am pelrecul-o în turneele din Bucovina, unde a 
jucat cu o artă neîntrecută pe eroinele din îri- 
logia lui Delavrancea. Dar ceeace nu voi putea 
uifa niciodată sunt cele două mari momente ale 
vieţii şi carierii ei şi anume : ziua de 24 Ianuarie 
1918 dăruită capitalei Basarabiei abia trezită din 
somnul secular şi ziua de 14 Mai 1919 oferită 
capilalei Ardealului, revenit la sânul patriei mume. 

La 24 lanuarie 1918 Basarabia se rupsese 
definitiv de Rusia, proclamându-se republică in- 
dependentă. In aceeaş zi a descălicat la Chi- 
şinău trupa teatrelor naţionale din Iaşi, Bucureşti 
și Craiova, dând primele două reprezentații de 
gală româneşti, cari n'au fost numai adevărate 
minuni de prestațiune artistică, ci un puternic 
imbold pentru noua republică, de a merge mai 
departe pe calea sentimentului naţional, până la 
unirea cu patria română. La festivalul din acea 
zi Olimpia Bârsan, îmbrăcată întrun minunat 
costum săliştenesc, care pentru Basarabia era o 
adevărată revelaţie de pe altă lume, a recitat, 
acompaniată la pian imnul lui Andrei Bârseanu : 
Pe-al nostru steag e scris unire. Pentru prima 
și pentru ultima oră în viața mea am auzit acest 
imn recitat și şi astăzi, când îmi reamintesc su- 
blimele cuvinte de foc ale Olimpiei Bârsan, mă 
țrec fiori. Basarabenii au rămas electrizaţi de 
chemarea pe care li-o adresa Neamul prin această 
strălucită preoteasă a lui. Mirajul Rusiei a _ su- 
ferit în acel moment o eclipsă hotărâtoare în 
sufletul lor. 

Peste două luni Basarabia a renunțat la in- 
dependenţa sa şi s'a unit pe veci cu. România. 
Printre primii pioneri ai acestui mare act a fost 
și Olimpia Bârsan, care a dominat scena  tea- 
tirului din Chişinău în serile zilelor de 24 şi 25 
Ianuarie 1918. Al doilea moment istoric din viaţa 
ei a fost ziua de 14 Mai 1919. In aceea zi soarta 
mi-a hărăzit sarcina de a prelua dela Statul un- 
guresc teatrul din Cluj şi de a-l încorpora na- 
țiunii române. In acel țimp, în oraşul acesia su- 
veranitațea noilor stăpâni era abia marcată prin 
puțina armată — căci grosul oștirii înaintase de 
curând peste linia demarcaţională, pregătindu-se 
să treacă Tisa. / ; 

In ziua de 14 Mai, la două zile după pre- 
luarea Universităţii, a sosit la Cluj trupa Teatrului 
Naţional din Bucureşti, pentru a da primele. re- 
prezentații românești pe această scenă. 

Când s'a ridicat pentru întâia oară, în seara 

de 14 Mai, corlina acestui Teairu Najional ro- 
mânesc, în faja unui imens public adunat din 
întreg Ardealul, scena înfăţişa un tablou pe cât 
de sublim pe atât de înfiorător: o figură maie- 
stoasă de femee cu coif bărbătesc pe cap, cu 
trupul îmbrăcat în zale de ostaş și cu un scut 
în mână, înfrunta cu curaj şi încredere furtunile» 
fulgerele şi trăznetele cari vuiau în jurul ei și 
despicau văzduhul ca'n ceasuri de grea cumpănă. 
Incetul cu încetul însă fulgerele contenesc, fur- 
funa se potoleşte, cerul începe să se Însenineze, 
zarea se deschide şi se văd munţii şi văile pă- 
mântului românesc desrobit. Apoi se aude un 
glas metalic care vesteşte că: „S'a potolit fur- 
tuna...“ Era glasul României care în cuvinte mi- 
nunate ce sirăfulgerau inima şi umpleau ochii 
ascultătorilor de lacrimi de bucurie, își întindea 
brajele pentru a strânge la sine fiicele ce fuseseră 
pierdute şi care acum se întorc pentru totdeauna 
la sânul ei. România Mamă era Olimpia Bârsan. 
Nu se putea găsi în toată fara o interpretă mai 
desăvârşită a acestui rol. Fiinja care sirăbătuse 
ani dearândul, înainte de Unire, toate provinciile 
româneşti, care văzuse toată jalea neamului şi 
îi trăise întreaga suferință, — ființa care fusese 


DIN LEON TOLSTOI 


sortită să fie crainică Llnirii în Bucovina şi Ba: 
sarabia, a fost învrednicită acum să simbolizeze 
pe însăşi Mama îmbucurală de Dumnezeu cu 
fericirea de a-și putea sirânge la piept pe toți 
copiii regăsiți. In rolul României, Olimpia Bârsan 
nu mai era o artistă, oricât de mare, ea irăia 
cu adevărat viaţa şi bucuria României biruitoare. 
De câte ori am avut prilejul, mai târziu, să vor- 
besc cu ea despre acest moment, îmi spune că 
a fost cel mai mare și mai sfânt moment din 
viaja ei. 


Dela acest moment glorios al vieţii ei, 
Olimpia Bârsan în decurs de un deceniu și ju- 
mătate ne-a mai dat nenumărate prilejuri de a 
simţi pe scena acesiui teatru fiorul artei adevă- 
rate, care sirăbătea din rolurile ei, adevărate 
întruchipări de statui antice. Dispariţia ei încă 
prematură de pe înălțimile acestui altar ne învie 
în suflet un trecut de peste un sfert de veac, 
plin de clipe măreţe, ale căror amintiri ne fac 
să retrăim, cu emojia pe care numai ea ne-a 
şliut-o trezi, vremurile de grea cumpănă dar 
şi de mari bucurii ale neamului. 


ONISIFOR GHIBU 


PENTRU CE? 





Leon Tolstoi 


X 


Albinei sta să-i încete bătăile inimii -de nă- 
dejde şi de încântată ce era. Voia să-şi împărtă- 


şească simţămintele Ludovicei și dădu din cap din 
pricina aceasta, din când în când, abea surâzând, 
când spre spelele late ale cazacului, când spre 
podeaua tarantei. Ludovica privea înainte cu o 
față plină de înţeles şi-şi strângea puţiniel de tot 
buzele. Era un cer limpede. In toate părţile <e'n- 
lindea stepa fără de margini, pustie cu ferega-i 
arginţie, lovită pieziş de razele soarelui de dimi- 
neaţă. Pe drumul de ţară tare, pe care răsunau 
cu sgomot, ca pe asfalt, copitele nepotcosite, 
harnice, ale cailor başchiri, se vedeau, când pe-o 
parle când pe alta, muşuroaie de pământ ri- 
dicate de şoarecii şuiţi; animalul, care ținea 
straje sta pe picioarele de din'apoi, prevestea 
primejdia cu un fluierat ţiuitor şi dispărea mai 
apoi în peştera sa. Rar de tot te întâlneai cu ci- 
neva: cu o caravană de cazaci cu grâu sau cu 
câte un başchir pe calul său, căruia mai apoi 
cazacul îi arunca câteva vorbe tătăreşti. La toate 
staţiile au schimbat caii, luând tot cai odihniţi şi 
bine hrăniţi şi jumătatea de rublă bacşiş, pe care 
o împărți Albina avu drept urmare că iamşicii 
mânau caii, dupăcum spuneau chiar ei, „ca şi 
când ar fi purtat pe un curier împărătesc“, adecă 
tot în galop. 

Îndată, la prima staţiune, când duse iem- 
şcicul cel mai de nainte caii dela trăsură și până 

când încă nu sosise cel nou cu ai săi, iar cazacul 
se dusese in curte, întrebă Albina, aplecându-se 
inainte, pe bărbatul ei, cum se simte şi dacă n'are 


irebuinţă de ceva. - 
— „E minunat. O duc de minune aici! Nam 


lipsă de nimic. Din partea mea aș putea să mai 


zac aici şi 48 de ceasuri“. 
. - a ? . 
Seara ajunseră întrun sat mare, Dergaci. 


Ca bărbatul ei să-şi poată întinde puţin picioa- 
rele şi să se mai învioreze, Albina n'a dat voie 
să oprească înaintea staţiunii de poştă, ci într'un 
han şi, dând cazacului bani, îl trimise să-i cum- 
pere lapte şi ouă. Taranta era într'un şopron. 
Afară se întunecase. Albina puse pe Ludovica să 
aibă grijă când se va apropia cazacul şi lăsă pe 
bărbatul ei să se târască afară din ascunzătoare, 
îi dete de mâncare, ca să nu-i fie foame, şi după 
aceea se întoarse Migurski înapoi în trăsură. larăş 
au prins caii la trăsură şi au plecat mai departe. 

Albina ajunse într'o dispoziţie sufletească din 
ce în ce mai avântată şi nu-şi putea stăpâni admi- 
raţia şi veselia. Nu putea vorbi cu nimenea altul 
decât cu Ludovica, cu cazacul şi cu cățeluşul 
Tresorca şi de aceea vorbea, petrecându-şi cu 
dânşii. Ludovica, pe lângă toată înfăţişarea ei urâtă 
avea prepus, de câte ori venea în atingere cu un 
bărbat, că acesta nutreşte gânduri de dragoste 
față de dânsa; ea arăta aceleaşi păreri şi faţă de 
cazacul din Ural, un bărbat zdravăn, blândoc, cu 
nişte ochi neobişnuit de curaţi şi de buni, albastri. 
Cazacul acesta le conducea şi li se părea celor 
duuă femei foarte de omenie în urma simplităţii 
şi a firii lui blajine. Albina îşi pelrecea, afară 
de Tresorca, pe care îl ameninţa şi nu-l lăsa să 
miroase sub perinele scaunului, cu Ludovica, din 
pricina cochetăriei sale faţă de ca zacul, care 
nici habar n'avea că e învinuit că ar avea in- 
tenţiunile amintite şi care surâdea blajin la orice 
i se spunea. Albina, turburală parte de primejdia 
în care se aflau, parte de succesul care se 
apropia, al întreprinderii lor, precum şi de aerul 
de stepă — fu cuprinsă de simţjământul pe care 
nu-l avusese de multă vreme, de simţământul în- 
cântării şi al veseliei sburdalnice, copilărești. 
Migurski auzea glasul ei vesel şi se bucura de 
bucuria ei, pe lângă toată starea sa neplăcută în 
care se afla, trupeşte, stare pe care o tăinuia. Il 
chinuia mai cu seamă căldura şi setea. 

In a doua zi, spre seară, se arafă ceva pe 
orizontul încărcat de aburi. Era Saratovul şi Volga. 
Cazacul zări cu căutătura dibace a locuitorului 
stepelor Volga şi un catarg şi le arătă Ludovicei. 
Ludovica spuse şi ea că le vede. Albina nu 
putea descoperi nimic, rosti însă cu voie, cu glas 


tare, ca să o poată auzi și bărbatul ei: 
„Saratov, Volga“ — ca şi când ar vorbi cu 
Tresorca, comunicându-i toate câte le vedea. 


XI 


Inainte de a fi ajuns la Saratov Albina dete 
poruncă să stea trăsura pe ţărmurul stâng al râului 
Volga, în suburbiul Pokrovskaia, tocmai faţă'n faţă 
cu oraşul. Aici nădăjduia să poată vorbi ea cu 
bărbatul ei în decursul nopţii, ba să-l scoată chiar 
din ladă. Dar cazacul nu se urni de lângă tarantă 
cât ţinu noaptea de vară şi stete într'o teleagă 
goală, care se afla în nemijlocită apropiere, sub un 
şopron. La porunca Albinei, Ludovica sta în ta- 
rântă şi fiindcă sta să jure că numai de dragul ei 
zăboveşte cazacul în apropierea tarantei, îi făcu 
ochi dulci, îi zimbi şi-şi ascundea mereu faţa mân- 
cată de vărsat, în batistă. Albina nu se mai simţea 
bine în starea aceasta, se făcu din ce în ce mai 
neliniştită, fiindcă nu putea pricepe de ce e cazacul 
atât de nedespărţit de irăsură. 


Se ridicase de vre-o câtevaori în de- 
cursul nopţii celei scurte, şi ieşi din odaia 
oaspeţilor, de-alungul coridorului care mirosea 
rău, pe treptele din fundul casei.  Cazacul 
incă tot nu dormea și sta cu picioarele atâr- 
nate, în teleaga goală de lângă trăsură. Abia 
înainte de răsăritul soarelui, când se treziseră 
cocoşii şi începură să trâmbiţe unul altuia, dela 
curte la curte, găsi Albina vreme să schimbe 
câteva vorbe cu bărbatul ei. Cazacul horcăia, 
lungit în teleagă. Ea se apropie cu băgare de 
seamă de tarantă şi lovi cu degetele, în ladă. 


— „lusek!“ — Nici un răspuns. — „lusek! 
lusek!“ strigă ea cu glas mai ridicat, îngrijorată. 

— „Ce vrei?“ îi răspunse cu glas somnuros 
Migurski din ladă. 

— „De ce nu mi-ai răspuns?“ 

— „Am dormit“, răspunse el şi Albina-i re- 
noscu pe urmă glasul surâzător. 

— „Pot să ies puţin afară 2“ întrebă el, 

— „Nu. E aici cazacul“; şi zicând acestea, 
Albina se uită spre cazacul care dormea în 
teleagă. 

Ce ciudat: cazacul horcăia, dar ochii-i al- 
başiri, mari, blânzi îi erau deschişi. Privea la 
dânşii şi abia dupăce dete de căutăiura ei închise 
ochii din nou. 

— „Mi s'a părut numai mie aşa ori doarme 
într'adevăr ?“ se întrebă Albina. „O fi fost, desigur, 
numai o închipuire de-a mea“, se gândi ea şi se 
întoarse din nou spre ladă. 

— „Mai ai puţină răbdare“, zise Albina. 
„Vrei să mănânci ceva?“ 

— „Nu, Aş fuma“. 

Albina îşi întoarse capul iarăşi spre cazac. 
Dormea. 

— „Mi s'a năzărit numai“, se gândi ea. 

— „Vreau să mă duc acum la guvernator“, 

— „Ei, să ai noroc...“ 
Scoţând din geamantanul de drum a haină, 
Albina intră în odaie, ca să se schimbe. 


După ce-şi luă pe dânsa cel mai bun rând 
de haine de văduvă, se duse cu trăsura peste 
Volga. Pe cheiul râului luă o droşcă şi lăsă să 
mâne la guvernator. Acesta a primit-o. Văduva po- 
lonă, drăguță, zimbitoare, care vorbea o franţu- 
zească așa de minunată, plăcu mult guvernatorului, 
care voia să apară tinăr, cu toate că era bătrân. 
l-a încuviinţat toate şi a rugat-o să mai dea odată 
pe la el în ziua următoare, ca să primească din 
mâna lui ordinul adresat polițaiului din Ţariţin. 
Inveselită de rezultatul mijlocirii ei şi de efectul 
puterii de atragere pe care îl observase în 
purtarea guvernatorului față de dânsa, fericită şi 
plină de nădejdi, Albina porni înapoi într'o droşcă 
dela ţară, pe deal la vale, pe ulița nepardosită şi 
se întoarse în port. Soarele se ridicase într'aceea 
peste pădure şi se juca cu razele-i piezişe pe su- 
prafaţa apei încreţită uşurel de o boare de vânt. 
La dreapta şi la stânga costişei de deal se vedeau, 
ca nişte noruleţi albi, meri strălucind în floare, 
mirosind minunat. La țărm se înălța în aier o 
pădure întreagă de catarge şi pânze de corabie 
sclipeau pe apa încreţită de vânt. Ajunsă în port 
Albina întrebă pe birjar dacă poate închiria o 
luntre până la Astrahan şi o ceată de luntraşi 
zgomotoşi, veseli, îi oferiră îndată serviciile şi 
luntrile lor. S'a învoit în curând cu unul din ei şi 
merse să-i vadă luntrea, care sta strâmtorată 
între celelalte, în apropierea portului. Pe luntre se 
afla un catarg, care se putea ridica cu vântrele cu 
iot — încât puteai să te laşi dus de vânt. Dacă 
sta vântul pe loc aveai la îndemână lopeţi şi doi 
flăcăi zdraveni, veseli, vâslaşi cari se zăreau acum 
în luntre. Conducătorul luntrei, un om vesel şi 
blajin şi el, îi dete sfatul să nu-şi lase Albina tră- 
sura, ci să-i ia numai roatele şi să o aşeze aşa 
în luntre. Tocmai o să se potrivească, şi o să 
puteţi sta mai bine. De-a da Dumnezeu vreme 
bună — în cinci zile suntem la Astrahan. 

Albina se 'nvoi în preţ cu luntraşul şi-i dete 
poruncă să vină la Pokrovskaia, în hanul lui Login, 
ca să vadă trăsura şi să capete arvuna. Toate 
brodise cu mult mai bine, decât se aşteptase ea. 
In cea mai fericită dispoziţie sufletească trecu 
Volga şi dupăce plăti pe surugiul închiriat, îşi 
îndreptă paşii spre han. 


XII 


Cazacul Dănilă Lifanov îşi trăgea obârşia 
din Streleczk, un promontoriu al Uralului. Era de 
34 de ani şi îşi servea tocmai cea de pe urmă 
lună a anilor săi de militărie. Din familia lui făcea 


parte; un bunic de nouăzeci de ani, care-şi mai 
aducea aminte de Pugacev, doi fraţi, o noră a 
fratelui mai în vârstă, trimisă din pricina alipirii 
sale faţă de secta „dreptcredincioşilor“, la muncă 
silnică în Siberia, apoi nevastă-sa, două fete şi 
doi feciori. Pe tatăl său l-au omorât Francezii în 
răsboiu. Dânsul era deci acum capul familiei. Pe 
moşia lor ţărănească erau stăpâni peste 16 cai, 
peste două cirezi de boi şi peste 15 sotenici de 
pământ liber, arat, în care sămănau numai grâu. 
Dănilă servise la început în Orenburg, mai apoi 
în Kasan și îşi sfârşea tocmai anii de slujbă. Era 
credincios credinţei străvechi, nu fuma, nu bea, 
nu mânca cu „lumea“ dintr'o farfurie şi se ţinea 
slrâns de jurământul pus. In toate faptele sale era 
încet, răbduriu şi corect. Ceeace îi porunceau mai 
marii, ducea la îndeplinire cu cea mai mare punc- 
tualitate şi n'o scăpa, Doamne fereşte, din vedere 
până ce n'a dus porunca, după cea mai bună 
ştiinţă, până la capăt. Acum avea poruncă să pe- 
treacă pe două Poloneze cu sicriele până la Sa- 
ratov, aşa, ca să nu li se întâmple nici un rău; 
ca să se poarte liniştit şi ele, să nu facă vre-o 
proslie, în Saratov avea să le predea, după cum 
se cuvine, autorităţilor de acolo. Aşa a şi făcut, 
le-a dat în grija autorităţilor din Saratov, cu cățelul 
lor şi cu sicriele lor cu tot. Femeile au fost, nu-i 
vorbă, liniştite şi prietinoase, cu toate că erau 
Polece — n'au făcut nimica neiertat. Aici în Po- 
krovskaia însă a băgat el de seamă, seara, când 
trecu pe lângă trăsură, cum a sărit cățelul în ea 

şi cum a “început să scâncească şi să” 'dea 'din 
coadă şi de sub jeți s'a părut că aude glasul 
cuiva. Una din Polece, bătrâna, s'a speriat rău 
când a văzut cățelul î în trăsură, l-a apucat şi l-a 
dus de acolo. 

„Aici nu-i lucru curat“, se gândi cazacul 
şi băgă şi mai bine de seamă. Când s'a apropiat 
cea tinără, noaptea, de trăsură, s'a prefăcul că 
doarme şi auzi prea bine un glas bărbătesc din 
ladă. Des de dimineaţă cazacul se duse la poliţie 
şi făcu arătare, că cele două femei polone, cari 
fuseseră încredințate, n'au gânduri bune, fiindcă în 
locul trupurilor moarte duc cu ele pe un om viu. 

Când se apropie de han Albina, încântată, 
fericită, încredinţată că acum au reuşit toate şi că 
în vre-o câteva zile vor fi în libertate, spre cea 
mai mare mirare a ei, văzu înaintea porţii doi cai 
frumoşi, lângă cari mai era alăturat unul, și doi 
cazaci. O mulțime de oameni se înghesuia la 
poartă, dornică să iscodească ceva din curte, 

Albina era aşa de cuprinsă de nădejde şi 
de putere de viaţă, încât nici nu-i veni în minte 
gândul, că poporul adunat care se înghesuia, şi 
caii din'naintea porţii ar îi oarecumva în legă- 
tură cu dânsa. Intră în curte, se uită îndată în 
şopron, unde i se afla trăsura, împrejurul căreia 
se îmbulzea lumea şi auzi, în acelaş timp, lă- 
tratul desnădăjduit al lui Tresorka. Se 'ntâm- 
plase ce-a putut fi mai îngrozitor! Inaintea tră- 
surii sta un om bine legat, împodobit cu o uni- 
formă nouă, cu nasturi şi epoleţi, cari luceau în 
razele soarelui, având o barbă cu favorite şi vor- 
bind într'un ton înalt, răguşit şi poruncitor. Ina- 
intea lui sta, între doi soldaţi, îmbrăcat în haine 
ţărăneşti, cu firicele de fân în păru-i vâlvoi, băr- 
batul ei, şi-şi ridica mereu umerii puternici, ca şi 
când n'ar fi în stare să priceapă ce se petrece 
împrejurul său. Tresorka, care nu şiia că el singur 
este pricina întregei nenorociri, sta cu părul ri- 
dicat şi lătra furios pe căpitanul de poliţie. Când 
Migurski zări pe Albina, fu cuprins de un cutremur 
în întreg trupul său şi voi să alerge înaintea «ei, 
dar soldaţii îl ținură înapoi. 

— „Nu face nimic, Albina, nu face nimic!“ 
zise el cu surâsu-i blând. 

— placă, îi vine şi femeiuşca!“ strigă că- 
pitanul de poliție. „Mă rog vinoncoa! Asfea-s 
cosciugele copiilor matale, puiculiță?“ zise el, 
uitându-se pieziş spre Migurski. 

Albina nu-i dete nici un răspuns, fără privea, 
prinzându-se de piept şi deschizând gura larg, 
plină de groază, la bărbatul ei. 

“După cum e de obiceiu în ultimele clipe 
înainte de moarte şi în momentele critice ale 
vieţii, îi năvăliră în minte o mulţime de simţă- 
minte şi gânduri şi nu putea deocamdată să pri- 


_gudure pe lângă el, dând din coadă. 


ceapă încă în toată grozăvia sa nenorocirea ce 
căzuse pe capul ei. Primul simțământ de care 
fu cuprins, fu acela al mândriei jignite, văzându-şi: 
eroul, bărbatul înjosit de oameni brutali şi săl- 
batici, cari îl aveau acum în stăpânirea lor. — „Cum: 
îndrăsnesc să-l ţină în puterea lor, pe el, cel mai 
bun dintre oameni?“ 

Alt simțământ care se înstăpâni asupra «ei; 
fu conştiinţa nenorocirii căzute asupra capului ei. 
Acesta însă îi aduse aminte de cea mai mare ne: 
norocire a vieţii ei, de moartea copiilor ei. Şi în: 
dată se născu în mintea ei întrebarea: 

„Pentruce ? Pentruce i-au luat copiii ?“ 

Intrebarea aceasta însă îi deşteptă şi altă 
întrebare: 

„Pentruce trebue să se dea de mai şi pen- 
iruce-l chinuiesc acuma pe scumpul ei bărbat, pe 
cel mai bun om de pe lume?“ 

Şi-i veni îndată în minte gândul, cât de ru- 
şinoasă pedeapsă îl aşteaptă acum şi că numai 
ea, ea singură, e pricina la toate acestea, 

— „Ce ţi-e D-Tale? Bărbat?“, întrebă căpi- 
anul de poliţie. 

— „Pentruce? Pentruce ?“, strigă ea, isbucnind. 
într'un râs isteric şi căzând pe lada pe care o lua- 
seră din trăsură şi care se afla înaintea trăsurii.. 
Cutremurându-se de sughiţurile plânsului, cu faţa 
soă| in lacrimi, se apropie de dânsa Ludovica. 

„Panienka, mila panienka ! — lak Bogă 
io aiia: n'o să se'ntâmple nimic!'* — zise ea ne- 
tezindu-o aiurită, 

Lui Migurski i-au pus lanţuri la mână şi l-au 
dus din curte. Albina alergă după dânsul, când 
văzu aceasta. 

— „lartă-mă! lartă-mă!“ siigă ea, 
sunt vinovată!“ 

— „O să iasă la iveală cine-i vinovat. O să 
vină rândul şi la D-Ta“ — zise căpitanul de po- 
liție și o dete laoparie cu mâna. 

Pe Migurski l-au dus la podul plutitor şi Al- 
bina, fără să ştie ce face, merse pe urmele lui şi 
n'ascultă de vorbele Ludovicii. 

Cazacul Dănilă Litanov siete, în decursul 
celor petrecute, lângă roatele trăsurii şi privi în- 
tunecat câ-d spre căpitanul de poliţie, când spre 
Albina, când spre picioare. 


„Eu, eu 


Dupăce l-au dus pe Migurski, se apropie de el 
Tresorka, ce rămăsese singur, şi începu să se 
Cânele se 
învățase cu dânsul în decursul călătoriei. Deodată 
cazacul se depărtă de trăsură, îşi smulse şapca 
din cap, şi-o trânti cu toată puterea de pământ, 
îi dete una cu piciorul cânelui şi merse spre 
crâşmă. Acolo ceru rachiu şi beu ziua şi noaptea 
întreagă, beu toţi banii, pe care-i avea la sine 
încetând abia în ziua următoare, când se trezi înt 

şanţ, gândindu-se la întrebarea, care-l chinuia: ai 
lucrat bine, făcând arătare celor mai mari împo- 
triva soţului femeii acesteia ? 


„Pe Migurski l-au adus în faţa judecății şi l-au 
osândit la o mie de bețe, pentru fuga sa. Rudeniile 
sale şi Vanda, care avea in Petersburg legături 
bune, au pus lucrurile la cale astfel, că i s'a mic- 
şorat pedeapsa, prefăcându-i-se în deportare pe 
viaţă în Siberia. Albina a plecat după el. 

„Nicolae Paulovici însă s'a bucurat că a călcat 


INDRUMAREA. VIEȚII 


în picioare hidra revoluţiunii nu numai în Polonia, 
ci şi în întreagă Europa, și era mândru că a pă- 
strat moştenirea autocrației ruseşti şi că a men- 
ținut Polonia, spre binele poporului rusesc, sub 
puterea rusă. Bărbaţi împodobiţi cu meaălii, în 
uniforme aurite, l-au preaslăvi! peniru fapla aceasta, 
astfel încât — de fapt — credea că este un om 
mare şi că viaţa sa e o mare fericire pentru ome- 
nire, mai cu seamă pentru Ruşi, spre a căror de- 
moralizare şi ameţire contribui, fără să o ştie, din 
toate puterile sale. 

(Sfârşit) In româneşte de HORIA PETRA-PETRESCU 


Desechilibre sufleteşti 


L CONSIDERAȚIUNI GENERALE 
EMOTIVIL 


„In câteva numere anterioare din „Viaţa llu- 
strată“ am atins chestiuni care privesc sănătatea 
noastră sufletească. In special în numerile 4 şi 5 
din Aprilie şi Maiu 1935, indicam câteva prescrip- 
țiuni pentru adaptarea şi menţinerea unui echilibru 
sufletesc. 

Cum stările de desechilibru sufletesc sunt 
numeroase şi indivizi cu aceste stări trăiesc li- 
beri în familie și societate, îmi propun ca în câteva 
numere ale revistei să insist asupra semnelor sau 
simptomelor acestor desechilibraţi, cu speranţa că 
prin aceasta să pot folosi acelor ce vor să se 
studieze pe ei înşişi şi în acelaş timp să cunoască 
mai bine pe cei din jur, cari prin reacţiuni sau 
fapte îşi pot tulbura semenii, familiile sau societatea. 

Voi termina aceste articole cu prescripţiuni 
și remedii de ordin preveniiv şi curativ. 

Noţiunea de desechilibrat indică înţelesul că 
cineva nu-şi are echilibrul facultăţilor sale sufleteşti. 

Dela început trebue să menţionez, că ome- 
nirea nu poate fi divizată din: punct de vedere 
sufletesc sau mintal numai în: alienaţi şi sănătoși 
la minte. 

Intre alienatul furios din spital (uşor de diag- 
noslicat) şi omul considerat normal, există o scară 
cu numeroase trepte. Pe fiecare din aceste trepte se 
găsesc indivizi cu caraclere şi temperamente variate, 
cu stări de desechilibru sufletesc mai mult sau mai 
puţin pronunțat, unii apropiindu-se prin starea lor de 
pragul normalităţii, alţii de acel al frontierei alienaţiei 
mintale. . 

Ne-am obişnuit să luăm drept 20 â ți acea 
particularitate marcantă din starea fiecărei facul- 
tăți sufletești, care este altoită pe o dispoziţie or- 
ganiică înăscută, dând individului un fel deosebit 
de a fi, iar ca temperament ritmul cu care exte- 
riorizează -sau reacţionează individul. 


Cauze înăscute sau dobândite pot modifica 
echilibrul, sau pot aduce noui echilibre în, facul- 
tățile sufleteşti, evidențiind caractere şi tempera- 
mente deosebite. . 

Dacă ne aruncăm ochii pe stradă, în cafe- 
nele sau localuri de plăceri, în birouri, în unele 
familii, în reuniri sau în unele societăţi, putem 
lesne vedea indivizi cu acest echilibru paradoxal, 
cari reacţionează straniu şi aduc perturbaţiuni ce 
măresc şi mai mult febra vieţii, destul de ridicată 
şi alifel atât de crizele prin cari trecem (economice, 
financiare, mistice, etc.), — cât şi prin invențiile ce 
pare că tind spre suprimarea timpului şi spaţiului. 

De altfel desechilibraţi au fost şi vor fi cât 
va fi şi lumea. Se pare că astăzi numărul lor a 
crescut. 

După răsboiul mondial s'a observa! şi în țara 
noastră ceeace învățatul francez Pinel şi elevii săi 
observaseră în Franţa după revoluţie şi după răs- 
boaiele Imperiului: o pleiadă de oameni cu caractere 
curioase, care prin obiceiuri şi oarecare educaţie se 
conduc în societate, mascând sub aspectul omului 
rațional un desechilibru fie în sufletul întreg, fie 
numai în unele din funcţiile lui. 

Din multiplicitatea caracterelor sau dispozi- 
țiilor sufleteşti înăscute și dobândite s'au studiat 
mai de aproape: Emoliiviij, instinctivii şi perverşii, 
imaginativii, cei cu judecata falsă, escitaţii şi de- 
primaţii (ciclicii), spiritele slabe şi slăbite (oligo- 
frenicii şi demenţii), psihonevroticii (neurastenicii, 
histericii, etc.), schizoizii şi epileplicii. 

Fiecare din aceste caractere poate fi com- 
promis în evoluţia lui, prin anumite cauze ocazio- 
nale conducând individul dincolo de limita norma- 
lităţii, | 

Incepem studiul nostru cu: 

Emofivii. Asupra emotivilor şi emotivităţii am 
insistat mai mult în un articol anterior al revistei.“ 


1 Vezi în „Viaţa Ilustrată“ din Maiu 1954 subiectul 
Câteva din defectele noastre psihice. 

La cele scrise în acel articol mai putem Sadoga 
şi celece urmează. 

Trăsătura importantă a caracterului emoiiv 
este felul cum individul primeşte o sensaţie sau 
impresie. Acest fel deosebit ne face să zicem, că 
individul este impresionabil, că are nervii de cu- 
coană, sau că un nimic îl escilă. 

Ştim că emoțiile provoacă din partea orga- 
nismului unui individ reacţiuni de intensitate vari- 
abilă. Dacă unele pot produce numai o uşoară 
schimbare în mimica obrazului, alfele pot aduce 
stări de agitaţie sau de închideri de sine, cu su- 
părări, mănii, ruşine, frică, elc. 

Emotivii reacţionează deci prin stări com- 
plexe şi după caracterul individului. 

Corporaliceşte la emotivi constatăm: roşeaţa 
obrazului sau paliditatea lui, fiori în corp, diaree, 
necesițatea de urinare, etc. 

Copilul este un emoiiv normal şi nu are pu- 
tere de control asupra creerului. 

Adultul emotiv este deci un copil ce nu a evo- 
luat şi care prin neîngrijire ajunge să nu-şi mai 
poată înfrâna reacţiunile. 

Emotivul se prezintă în viaţa noastră cu 
sensibilitatea exagerată (ce-l face să se enerveze 
la cel mai mic lucru) şi lipsit de hotărâre. Dis- 
poziţia sa este schimbăcioasă (trece uşor dela 
bucurie la supărare). Nu e atent decât numai 
la aceea ce-l poate mişca. Se arată incapabil de 
a prelungi sforțările la muncă şi cu insistența 
noasiră îi aducem numai enervare. 

In general este un timid care ajunge să aibă 
frică de orice veste. 

Starea aceasta îl conduce spre anxietăţi, ne- 
linişti, temeri, idei fixe etc., ce se produc cu oare- 
care regulă, constiluind aşa zisele obsesiuni şi 
fobii, Obsesiunile și fobiile se arată faţă de idei, 
sentimente şi acte. Ele scapă voinţei, care nu le 
poate dirija sau alunga. Cea mai comună formă 
de obsesie este aceea a îndoielii. Individul se în- 
lreabă, se cercetează şi se controlează fără înce- 
tare şi uneori fără succes. Răspunsul la multe din 
întrebările ce şi le pune nu este satisfăcător şi el 


NOTE DE DRUM 


rămâne încă un nedumerit, un nehotărât. Se în- 
doieşte câte odată chiar de sine însuşi, Acest 
scrupul deosebit apare deseori însoţit de neliniște 
şi chiar de remuşcări, 

La unii din emoiivi, găsim temeri obsedante 
de boale, fapt ce-i poate conduce spre ipohon- 
drie, iar pe alţii aceste temeri îi împing să evite 
sau să fugă de anumite obiecte, animale etc. (ade- 
văratele fobii). 

Printre aceste din urmă tulburări emotive 
trebue să menţionăm şi tracul, adică aceea fobie 
care împiedică pe individ să-şi înceapă activitatea 
profesională. 

Când o spaimă în loc să imobilizeze pe 
individ îl împinge spre acţiune, avem impulsivitatea. 
Prin impulsivitate se dă întru câtva expresie in- 
stinctului de distrugere. 

Obsesiile, fobiile, impulsiile au fost anali- 
zate de psihanalişti (discipolii lui Freud), cari le 
consideră ca rezultatul unor complexe refulate, al 
unor dorințe nesatisfăcute. 

O cauză determinantă a ăâcestor tulburări 
trebue căuiată în ereditate, o cauză secundară 
sau ocazională se găseşte în boale, oboseli, su- 
părări, contrarietăţi, dificultăţi în viaţă, emoţiuni 


repetate, etc. 
Dr. GH. PREDA 


Cântec 


Eu sunt acelaş biet pribeag 
Pe drumul cătră soare, 

Eu n'am avut pe nimeni drag, 
Nici zi de sărbătoare. 


In ochi-mi port întinsul lin 
Al mărilor de ghiață, 
Pustiul unui cer senin, 
Frumos, dar fără viaţă. 


In gândul meu hoinar se'nşir' 
Iluzii şi păcate 

Şi inima mi-e-un cimitir 

De vise spulberate. 

C. BĂRBAT 


LĂ IERUSALIM 


CAIRO— ALEX ANDRIA 

Micuţii negrii Hasan, Ali şi Mohamed, în- 
grijitorii noştri credincioşi din hotel, ne-au condus 
din cameră până la automobil, unul ţinând în 
mână casca colonială care m'a apărat de soare 
la Luxor şi Assuan, altul geamantanul pe care 
acum erau lipite toate firmele hoielurilor în cari 
am stat în Egipt, iar altul bastonul de trestie de 


bambus şi bastonul cu mâner de fildeş cumpărat 
la Luxor. Toţi trei ne zimbesc la plecare şi în- 
conjoară maşina cu zimbete de dinţi albi ca fil- 
deșul, faţă neagră de sudanez şi ochi negri de 
şarpe blând şi cu o supunere de sclav adevărat, 
pe cari acum îi lăsăm aci să servească mai de- 
parte pe arabii cari le dau nume arabe şi vreau 
să-i desnajionalizeze. Pentru serviciul care ni 

l-au făcut n'aştepte dela noi nici o răsplată, dar 
piaştrii pe cari li-i dăm îi fac să se închine până 
la pământ în fața noastră, arătându-ne cea mai 
mare mulțumire, spre deosebire de arabii cari 
totdeauna sunt nemulţumiii, ori cât le-ai da. 

La gară aceiaşi arabi obraznici şi îndrăzneţi 
cari năvălesc să ne ia bagajul cu forţa şi de cari 
ne apărăm dând cu picioarele în ei. In tren cum- 
părăm „Die Woche“ şi „Liililustration“, care prin 
hartă o arată drumul pe care prinţul moştenitor al 
Angliei l-a făcut din Africa de Sud, unde se afla 
la vânătoare, până în Anglia, unde îl aşteptau toți 
îngrijoraţi de boala gravă a Regelui. Un arab 
răsfoieşte pe peron şi el o revistă de a lor care 
cuprinde multe. fotografii dela congresul nostru. 
Întinzându-mi ochii spre revista lui, mă văd şi pe 
mine într'o fotografie în momentul când eşiam din 
hotelul Mena-House de lângă piramida lui Cheops. 
Arătându-i fotografia mea, arabul foarte drăguţ 
îmi oferă revista pe care o iau cu plăcere, fiindcă 
în fotografie, nu departe de mine. se află și amin- 
tirea „frumoasei dela Mena-House“. 

Drumnl de 209 kilomeliri Cairo — Alexandria 
îl facem iarăşi pe timp frumos, printre arăturile 
din delta Nilului, Je-asupra cărora rândunelele 
dela noi sboară cântând, ca în cea mai încântă- 
toare zi de lulie. 

Ajunşi la Alexandria, dela gară mergem la 
Hotel Regina al cărui proprietar, Meizger, este din 
România şi care împreună cu soția — bătrâni 
amândoi — vorbesc româneşte şi se bucură de 
noi. Vaporul „România“ este în port, iar coman- 
dantul vaporului, dl Păun, împreună cu doctorul 
vaporului, dl Popovici, vin la hotel să ne ureze 
bun sosit. 

Cunoaştem Alexandria şi acum ne plimbăm 
prin oraş ca la noi acasă. Imi cumpăr cu o liră 
o pereche de ghete cu talpă de „crep“. Într'o 
stradă principală iată firma unui medic cu care 
am studiat împreună medicina la Budapesta şi la 





Pe vapor 


Cluj. El s'a aşezat aici în Egipt, iar pe firma lui 
scrisă în franțuzeşte aminteşte că este absolvent 
al facultăţii de medicină „du Cluj“, lucru care ne 
bucură nespus de mult văzând că el se mândrește 
cu facultatea română din Cluj. lată deci că noi 
am literat un medic Egiptului şi unul Palestinei, 
afară de alți medici pe cari eu nu-i ştiu. Mai 
facem o plimbare în maşină prin grădinile lui 
Antoniade, ne gândim la Alexandru cel Mare, ne 
gândim la vestita bibliotecă din Alexandria, arsă 
de Califul Omar în anul 641, fiindcă „sau cu- 
prinde ceeace este în Coran şi atunci biblioteca 
nu mai are rost, sau cuprinde lucruri contrare 
Coranului şi atunci trebue arsă“. Ne gândim la 
Cleopatra cea frumoasă, iubita lui Antoniu şi-mi 
place oraşul acesta nespus de mult, încât oricând 
aş locui definitiv aici, în patria lui Atanasie cel 
Mare patriarhul, în orașul acesta celebru prin farul 
său înalt de 400 de picioare, care lumina portul 
întreg, fiind asifel unul din cele şapte minuni ale 
lumii. Spre seară mergem la cafeneaua Trianon 
al cărei lux mă uimeşte şi ai cărei oaspeţi feme- 
nini mă încântă; toată lumea de elită din Alexan- 
dria e aici, lume elegantă, luxoasă, încântătoare, 
astfel încât eu par'că mă simt slingherit că nu 
m'am îmbrăcat în „smokyng“, ci am venit îmbrăcat 
tot în hainele de mătase albă, cu cari am fost la 
tropic.  Orhestra cântă numai clasice, după pro- 
gramul tipărit înainte. La intrarea noastră orhesira 
ne cântă uvertura din „Califul din Bagdad“, adu- 
cându-ne incă odată aminte că ne aflăm tot în 
țara celor „O mie şi una de nopţi“ a Califilor. 
Noaptea târziu, dupăce ieşim de aci, pe străzi în- 
tâlnim frumoase ,,Marii Egiptence“, cari dacă nu 
ai şti cine sunt, ai crede că sunt cele mai de elită 
dame din oraş. 


PE VAPOR 
ÎN DRUM SPRE CASĂ 


Vaporul „România“ a plecat cu noi, după ce 
ne-am certat cu hamalii arabi din port şi după ce 
ne-am luat rămas bun dela ţara prin care am 
umblat. Lirele egiptene pe cari le mai aveam le-am 
schimbat în lei româneşti la zaraful meu care îmi 
zice „bun voiaj“ şi îmi dăruiește cartea lui de 
vizită, ca să nu-l uit şi să recomand şi altor ro- 
mâni pe zaraful de lângă statuia califului Mohamed 
Ali. Stau în sala de lectură şi citesc „lllustrierte 
Zeitung“, unde găsesc fotogralia în care Stres- 
semann stă de vorbă cu Titulescu, iar sub foto- 
grafie citesc uimit şi zimbind următoarele: „Stres- 
semann stând de vorbă cu unul dintre delegaţii 
Japoniei“. Ce să-i faci? Cine e de vină că Titu- 
lescu al nostru seamănă la faţă cu Japonezii şi 
streinii îl confundă cu aceștia ? 

Trecem pe lângă insula Creta, ţara “lui Ve- 
nizelos, lăsându-o la stânga. La Pireu ne-am oprit 
iarăşi câteva ore, având timp să mergem şi la 
Atena, unde ne-am plimbat câteva ore fără să ne 
mai urcăm pe Acropole. Peste noapte pe vapor 
am petrecut momente înfiorătoare. Din Pireu când 
am plecat era un timp frumos cu cer senin şi li- 
nişte. In drum am întâlnit vaporul „Dacia“ care 
mergea spre Egipt. Noi împreună cu călătorii de 
pe Dacia ne salutăm prin fluturări de batiste şi 
pălării, iar vapoarele se salută prin urlete de sirenă. 
Ne simţim bine şi eram încântați că vom avea 
mare liniştită. Am cinat bine şi ne-am culcat în 
linişte. Târziu noaptea m'am trezit răsturnat din pat 
cu geamanianele, hainele şi scuipătoarea trântite 
peste mine. N'am putut dormi toată noaptea din 
cauza legănatului îngrozitor al vaporului, al urle- 
tului valurilor şi al elicelor. Câteodată par'că se 
opreau elicele pentruca imediat să ne ridicăm în 
aer şi să ne scoborâm în iad printr'un sgomot 
diavolesc. Ce-o fi cu noi, Doamne? Gura mea nu 
mai poate rosti nici un cuvânt şi par'că aşteptam 
momentul în care să aud sbierete pe vapor, apoi 
apa Mării năvălind în cabine să ne înghitlă. Am 
mai călătorit cu vaporul şi alte dăţi, am mai avut 
rău de mare şi am mai avut furtună, dar aşa ceva 
nu am mai pomenit. Cine o fi păcătosul care că- 
lătoreşte cu vaporul nostru şi pentru care trebuie 
să pierim cu toţii? N'or fi oare cele două „Marii 
Egiptence“ cari eri s'au urcat pe vaporul nostru 
la Pireu şi se duc să se vândă pe bani la Con- 
stantinopol şi cari acum se sbat în cabina vecină 
sbierând şi văietându-se a moarte? Nici odată 
n'am înțeles mai bine ca acum cuvintele preo- 
tului care în biserică la ectenii se roagă şi pentru 
„ceice umblă pe ape şi călătoresc“ şi atunci 
în urletul acela îngrozitor din noaptea aceasta 
a Valpurgiei spuneam în minte rugăciuni către 
Dumnezeu, singurul care ne mai poate salva: 
„Doamne al puterilor, fii cu noi, că pe altul afară 
de Tine ajutor întru năcazuri nu avem; Doamne, 
al puterilor, miluieşte-ne pe noi“. Eram prin locu- 
rile amintite în Odisea, unde corabia lui Odiseu 
care se întorcea din Troia, s'a spart „în trei şi "n 
patru“ şi mă gândeam că şi noi păţim ca Odiseu. 
A doua zi, dupăce s'a luminat a venit la noi în 
cabină femeea de serviciu şi ne-a întrebat îngro- 
zită, ce-am simţit: ne-a spus că toţi călătorii de 
pe vapor erau speriaţi, că furtuna era atât de în- 
grozitoare încât comandantul vaporului a dat ordin 
să se oprească elicele cari şi-aşa nu mai puteau 
ajuta la înaintarea vaporului, care sta pe loc în voia 
valurilor; că peste noapte căpitanul era îngrozit 
şi a trimis un S. O. S. şi era cât pe aci să ne 
dea colaci de salvare. Numai colaci de salvare ne 
mai trebuiau pentru ca să ne îngiozim de moarte! 





Constantinopol: Dolma Bagtse 


După amiazi trebuia să sosim în Constantinopol 
şi abia către seară am văzut insula Tenedos dela 
gura Dardanelelor, așa că o zi întreagă am stat 
pe Marea Egee în voia valurilor. Cu o zi întâr- 
ziere am sosit la Constantinopol mângăiaţi de 
vorba căpitanului, că „vapoarele româneşti nu se 
îneacă niciodată“. 


CONSTANTINOPOL 


larnă ploioasă. Un arab din Egipt se dă jos 
de pe vapor şi-l vedem cum îşi pune în cap pă- 
lăria şi-şi ascunde sub haină fesul, a cărui purtare 
este interzisă în Turcia. - Cele două „Magdalene“ 
se dau şi ele jos. Un negru tuberculos a venit de 
acasă din Egipt aici, să caute doctori mai buni 
decât la ei, neștiind că ţara lui pentru el era mai 
sănătoasă decât Constantinopolul. Dar el credea că 
ce e slirăin e mai bun decât ce are la el acasă. 


CONSTANȚA 


Am ajuns cu întârziere de zece ore, având 
şi pe Marea Neagră furtună mare. Eram fericit 
că mă vedeam în tren şi uitându-mă înapoi pe 
vaporul care mă purtase prin atâtea furtuni, tri- 
miteam salutări căpitanului, doctorului şi celor- 
lalți pe cari îi compălimeam, ştiind că mâine 
vor pleca înapoi la Constantinopol şi vor trebui 
să se lupte din nou cu furtunile, 

Mergând spre Bucureşti îmi recapitulam tot 
ce văzusem în lunga mea călătorie: Piramide... 
Citadele... Moschee... Minarete... Căldură... 
Temple... Temple... Temple şi Soare... Soare... 
Soare... 

Şi dacă soare nu puteam cere să găsesc acum 
la Bucureşti, totuşi ceream să găsesc ceva care 
să-mi spună că mă apropiam de Bucureşti. Când 
te apropii de Constantinopol faci ochilor straje cu 
mâna şi arăţi departe spre Stambul zicând: Uite 
sfânta Sofia — minunea oraşului! Când te apropii 


VIAŢA ILUSTRATĂ 21 


de Alexandria, spui: Uite farul! Când te apropii 
de Cairo nu poți arăta, dar rămâi încremenit vă- 
zând cele trei piramide, iar când întri în lerusalim 
arăţi Moscheea lui Omar cu amintirea Templului 
lui Solomon. Când te apropii de Pireu, vezi de pe 
vapor Acropolis şi strigi încântat: Uite Partenonul! 

Şi doar ţara românească e mai mare şi mai 
bogată decât toate aceste ţări, dar apropiindu-te 
de Bucureşti, nu vezi nimic; doar dinspre gara 
Mogoşoaia vezi o ruină pe cari unii o numesc 
„Arcul de triumf“. Atâtea moschee am văzut pe 
unde am umblat, moschee ridicate în cinstea lui 
Allah, care a ajuiat poporului său să se întindă 
dela Stambul până la Bagdad şi de aici până la 
Cairo şi până în Maroc! 

Dumnezeul părinţilor noşiri ne-a ajutat de ne 
întindem dela Nistru până la Tisa. O Sfântă Sofie 
să-i ridicăm, mulţumindu-i că din „triunghiul morții“ 
din Moldova ne-am întins odinioară până dincolo de 
Peşta Cupola acestei Sfinte Sofii a noastră, să se 
ridice luându-se la întrecere cu cea din Constan- 
tinopol, iar turnurile ei să se înalțe spre cer ve- 
stind slava lui Dumnezeu. Beduinul român, care 
vine dinspre Constanţa, dinspre Predeal sau dinspre 
laşi, apropiindu-se de minunea Ţării Româneşti, 
Bucureştii, şi văzând cupola Sfintei Sofii cu tur- 


VITRINA CARȚII 


nurile ei, să se coboare de pe cămila lui şi îm- 
preună cu ea să îngenunche şi să sărute pământul 
sfânt al Ţării, 


(Sfârşit) Dr. EUGENIU DOBROTĂ 


Sonetul portului 


Nespus de mult îmi place să privesc 
In porturi, navele plecând — sosind, 
Şi să mă pierd în urma lor cu jind 

Simţind în suflet aripi cum îmi cresc. 


In dute-vino de lumină plin, 

Pe unde au trecut au să mai treacă 
Cu bucuria celor care vin i 
Şi cu tristeţea celor care pleacă. 


O, suiletul de s'ar preface'm nava 
Cu pânze albe, funii şi catarg 
De vânturi îndreptată către larg! 


Şi-ar împlini visarea lui suavă 
De-a rătăci pe mări cântând în slavă 
In voia valurilor ce se sparg. 

P. POSSA 


CRONICA LITERARA 


Ion Breazu: MICHELET ŞI ROMÂNII. Studiu 
de literatură comparată. Cluj, 1935. 

Evoluţia literaturii româneşti, moderne, nu 
poate fi studiată fără o aprofundare a influenţei 
franceze asupra spiritului public şi asupra moii- 
velor şi genurilor de inspiraţie. De aceea, studiile 
de literatură comparată şi de penetraţiune în Prin- 
cipate a elementelor de cultură franceză sunt in- 
dispensabile unei înţelegeri juste. 

Intr'adevăr se poate afirma fără exagerare 
că literatura românească din secolul trecut îşi da- 
toreşte ființa, cel puţin în aceeaşi măsură, geniului 
naţional, cât şi formelor de exprimare şi ideilor 
importate din apus şi mai ales din Franţa. In 
privința aceasta magistralele studii ale lui Pom- 
piliu Eliade sunt concludente. Lor li s'au adăogat, 
în cursul anilor, alte valoroase cercetări în acest 
domeniu, care dacă sunt mai speciale şi mai amă- 
nunțiie, nu dispun în aceeaș măsură nici de metoda 
lucidă de investigaţie franceză, nici de expunerea 
clară şi limpede a iaptelor şi a nexului cauzal din 
opera acestui precursor. Căci, atât teza de doc- 
torai a lui N. Apostolescu, despre influența ro- 
manticilor francezi asupra poeziei românești, câi 
şi cercetările dlor Drouhet şi Oprescu, despre 


opera lui Alexandri şi Heliade-Rădulescu sunt prea 
speciale şi se pierd prea mult în detalii pentru a 
ne deschide o perspectivă mai amplă asupra unei 
epoci literare, 

Nu aceeaş obiecţiune se poate face studiului 
de literatură comparată al dlui Breazu, al cărui 
principal merit este chiar justa reliefare a activi- 
tăţii publice şi literare a generaţiei de oameni po- 
litici şi scriitori din preajma anului 1848. Toţi 
aceşti scriitori şi oameni politici: D. Brătianu, C. 
A. Rosetti, |. C. Brătianu, N. Bălcescu, Heliade- 
Rădulescu au fost, fie 'n pragul revoluţiei, fie 'n 
timpul de restrişte al emigrației, fervenţi auditori 
sau discipoli ai marelui profesor dela College de 
France, Jules Micheleti, şi 'n formaţia lor intelec- 
tuală şi morală, prestigiul lui a lăsat o urmă care 
nu s'a şters. Dela el au învăţat fâuriforii României 
moderne adevăratul naționalism, demofilismul şi 
elanul patriotic. Valorile democratice: credinţa în 
progres, cultul libertăţii, justiția socială, exaltarea 
virtuților populare şi mesianismul naţiunilor în 
opera lui isforică îşi găsesc obârşia. Lui şi gene- 
roasei culturi franceze îi datorăm deci, în bună 
parte, şi literatura noastră romantică şi realizările 
sociale şi politice, care au dus la unirea din 1859. 

Constatările acestea reies clar. din studiul 
conşiiințios şi metodic al dlui Breazu. După un 
capitol introductiv, în care rezumă activitatea pu- 
blică şi literară a lui Michelet, D-sa analizează pe 
rând filiaţia ideilor în operile fiecărui paşoptist, 
stabilind proveniența lor din scrierile şi discursu- 
rile celebrului istoric romantic şi luptător social. 

De sigur unele din aceste idei s'au perimat 
în cursul vremii. Pierzând mult din puterea lor 
inițială de creaţie, au degenerat în exagerări sterpe, 
pe alocuri chiar ridicole. Asifel ele au fost aspru 
combătute de Junimişti, în special de Titu Maio- 
rescu şi |. L. Caragiale. Mai ales Caragiale cu 
spiritul său caustic şi sarcastic s'a delectat mult 
cu exagerările acestor romantici și utopici refor- 
matori sociali. Expresii ca: Aurora democrată, 
Populul suveran sau Boborul se găsesc la tot 
pasul în opera marelui satiric. 

Dar valoarea unei generaţii de obiceiu nu 
poate fi apreciată de generaţia imediat următoare, 
din cauza dilormărilor pe care le implică polemica 
şi deslănțuirea patimilor. Abia astăzi avem per- 
speciiva istorică necesară pentru a putea judeca 
pe aceşti scriitori. Contribuţia lor la patrimoniul 
culturii şi literaturii noastre este incontestabilă şi 
studiul dlui Breazu ne ajută în primul rând s'o 
înţelegem. 

Cartea este destinată mai ales specialiştilor. 
Totuşi publicul mare va ceti-o cu plăcere pentru 
conţinutul interesant şi pentru stilul clar şi uşor. 

Psihologia unui om şi a unei generaţii re- 
zervă adesea aspecte neaşteptate. lată unul inţe- 
resant: Michelet, care era unul din cei mai mari 
patrioţi francezi din timpul acela se temea la 
rându-i că francolilia exagerată a tinerilor români 
să nu le împiedece propria desvoltare. El va răs- 
punde deci unei scrisori de recunoștință, adresată 
lui și lui E. Quinet de către un grup de elevi ro- 
mâni din București, într'un ton de părintească mu- 
strare: „Ce vă urăm noi, vouă? Ca să fiţi voi în- 
şi-vă şi nu occidentali, ca simpatia voastră pentru 
occident, pentru noi, să nu vă înşele. Fiţi voi şi 
nu imitați pe nime“. Şi mai departe: „Aveţi 
aproape de voi, sub picioarele voastre izvoare vii. 
Nu invidiaţi popoarele vechi, ci priviţi pe-al yo- 
stru. Cu cât veţi săpa mai adânc, cu atât veţi 
vedea mai mult ţâșnind viaţa“. P. DRĂGHICI 


SIMFONIA RUSTICĂ, sonete de Grigorie Bu- 
garin, gravuri pe linoleum de Virgil Mihulin. Edi- 
tura Fruncea, Timişoara, 1935. 

Din Timișoara am primit la redacție cărți 
tipărite în excelente condiţii tehnice. Printre alte 
broşuri, volumașul de epigrame al dlui M. Ar. 
Den sau Simfonia rustică a dlui Bugarin, o mapă 
cu 45 sonete, se prezintă în forma cea mat agrea- 


bilă ochiului, dovedind atât prosperitate materială 
cât şi deosebit interes şi gust pentru artele grafice 
în mândrul Bănat. 

Mapa cu sonetele dlui Bugarin, tipărite pe 
foi detaşate şi împodobite cu vignete decorative, 
îndeamnă muli la cetit şi-ţi promite plăceri este- 
tice din cele mai rafinate. O simfonie rustică în 
versuri şi încă în sonete! lată o idee originală şi 
dusă la capăt cu o virtuozitate tehnică de remarcat. 
Sonetele sunt împărţite în 3 cicluri: Sbucium, În- 
toarcere şi Satul, tiecare ciclu cuprinzând 14 piese, 
ale căror ultime versuri formează al 15-lea sone! 
care încheie ciclul. Un Cântec la început şi-un 
Acord final întregesc impresia de imitație a sim- 
foniilor muzicale. 

Durere însă imitaţia rămâne numai formală, 
căci leit-molivele şi versurile suni învechite până 
la monotonie şi autorul nu izbuteşie să ne tran- 
mită prin fluidul magic al poeziei nici sbuciumul 
poezia satului regăsit. Nici o notă nouă sau me- 
taforă originală nu se desprind din aceste sonete, 
cărora le lipseşte şi muzicalilatea adevărată, aceia 
care porneşte din lăuntrul cel mai intim al poe- 
tului şi cucereşte sufletul cetitorului. Dar această 
muzică nu se obţine prin efecte de virtuozitate, ci 
prin sinceritatea, sponteneitatea şi puterea de co- 
municativitate a talentului creator. 

O împărechere bizară de vocabular rustic cu 
abstracţiuni vagi completează impresia de artificial 
şi forțat. Şi ca să ne justificăm, iată o ilustrare: 
Sonetul 23, Simfonia rustică |. 


Ascultă: intoarsă-i vremea înapoi 

Ţin minte când m'a alăptat măicuța (straşnică memorie!) 
Cu lapiele-i mai alb decât băuţa 

Pe natra pânzei, prinsă în război...... 


Poate fără corseiul formei fixe a lui Petrarca 
şi fără ambiția unei simfonii lira dlui Bugarin ar 
fi reuşit mai uşor să dea unele accente mai 
poetice. P. D. 


Preot Ilarion V. Felea: CONVERTIREA 
CREŞTINĂ. Tip. Arhidiecezană, 1955, pp. 104. 
Lei 60. 

Seria teologică a publicaţiilor Mitropoliei 
noastre, îniţiată de |. P. S. Sa Dr. Nicolae Bălan 
şi tipărită sub îngrijirea P. C. S. N. Colan, rec- 
torul Academiei teologice, înscrie cu cartea de 
faţă a cincia lucrare în acest domeniu. Prin ea 
autorul vrea să ne lămurească una din problemele 
fundamentale ale vieţii creştine, convertirea — sau, 
cu alte cuvinie, procesul transformării sulleteșşii 
căruia-i este supus un individ în trecerea sa din 
starea păcătoasă în aceea de întoarcere la Dumnezeu, 

La noi prea puţin s'a scris în acest domeniu. 
Câteva ariicole, vre-o două cărţi alcătuesc întreaga 

bibliografie, deşi problema convertirii are o im- 
portanță capitală în practica pastorală. O înţele- 
gere a sufletului păcătosului, a preocupărilor lui 
înainte, în şi după procesul transformării, dă indi- 
caţii nepreţuite păstorului sufletesc de felul cum să 
se poarte, de atitudinea pe care să oia în cazuri 
de acestea. ; 

Valoarea lucrării e cu atât mai mare cu cât 
satisface două cerințe deosebit de imporiante: 
actualitatea şi specificilatea naţională. Timpurile 
în care trăim se caracterizează prin o întoarcere 
la Dumnezeu. În acest sens, orice lucru care ajută 
la această întoarcere poartă pecetea actualități. 
Şi lucrarea părintelui Felea nu e un studiu rigid, 
o analiză ştiinţifică rece a procesului sufletesc de 
convertire, ci un apel călduros la toţi aceia cari 
simt nevoia unei reînoiri sufleteşti, un apel care 
îndeamnă și determină, încălzește şi însullețeşte. 
Explicarea știinţilică e numai ajutătoarea acestui 
îndemn. Căldura care se degajează din analiza 
exemplelor -citafe din Biblie, din istoria popoarelor 
şi din actualitatea zilelor noastre, vrea să con- 
vingă minţile şovăelnice şi să accelereze preia- 
cerea omului culropit de răutăţile apocaliptice. În 
al doilea rând spuneam că poartă pecetea -speci- 

ficului naţional. Câteva cazuri de convertire reli- 
gioasă luate din lumea celor mai de seamă români 
ortodocşi ai zilelor noastre, îi dau acest caracter. 
Inoirea religioasă a genialului compozitor Sabin 
Drăgoi, a filosofului loan Petrovici, profesor la 
universitatea din laşi şi a medicului Victor Papilian, 
profesor universitar la Cluj, sunt cazurile citate. 
Felul acesta de a concepe tratarea unei pro- 
bleme ştiinţifice are şi darul de a deștepta şi în- 
treține plăcerea în lectura cărţii. L. BOLOGA 


Al. Dima : — AL. ODOBESCU, privire asupra 
operei și personalităţii — Sibiu, 1955 — 30 pag. 
20 Lei. 

Cărţulia inaugurează publicaţiile grupării in- 
telectuale „Thesis“ din Sibiu, al cărei suflet e 
tocmai autorul ei. Studiul despre Odobescu, pu- 
blicat aici, a format subiectul unei conferinţe în 
ciclul „Energii creatoare ale neamului“, ciclu inau- 
gura! cândva: de gruparea numită aici la Sibiu, în 
cadrele Astrei. 

Despre bunele servicii pe cari profesorul 
Dima şi gruparea pomenită le aduc culturii româ- 
neşti şi vieţii provinciale, vom avea prilejul să 
vorbim — altădată mai cu răgaz. Gr.T.M. 


ALBA-IULIA 


Alba-lulia — 1918... 
ca un fulger nesfârşit — gândul, 

lunatic trece, 
prin timp — despicându-l... 
oştile-și încetinesc iureșul 
spre cetatea albă din zare... 
despicatu-și-a, parcă, pe-o clipă, apele 

[Mureşul 

să treacă MihaiViteazul călare... 


cu genunchi șovăelnici îi ies înainte 
nemeșii, vlădica, norodul... 
cetatea își deschide porţile, cuminte 
să intre cu-ai lui — Voevodul... 
Horia ce aspru voia să împlânte 
steaguri valahe pe-aceeași cetate; 
cu oasele frânte 
stinsu-s'a'n teascul unei crâncene roate... 


Șincai — cronicarul călcat-a şi el 
prin Alba-lulia trecutului crud... 

ale mersului lui încălțăminte de-oţel 
prin a veacului larmă par'că le aud... 


pe lancu-l pălmuiră acolo, mişeleşte, 
într'o oarbă şi surdă închisoare... 
de-aceea poate Alba-lulia crescut-aşi creşte 
în noi, peste noi, tot mai mare... 


în 1918, într'o Alba-lulie nouă, 

veniţi de pretutindeni cât frunză şi iarbă, 
ruptu-ne-am, năvalnic, istoria în două, 
într'o pornire străveche şi oarbă... 


fii ai aceluiași neam, ai acelorași datine, 

c'o dragoste dârză şi idolatră 

ridicat-am în faţa Europei ce prindea să se 
(clatine, 

Ardealul acesta de foc şi de piatră... 


şi din ăst traco-valah, năpraznic țintirim 
dat-am mâna cu toţii fraţii pân' la Nistru și 
[la Mare... 
şi'mpreună vrem să ducem lupte mari, să 
[biruim — 
şi să zidim cântând ca nici un alt popor sub 
[soare... 


A. COTRUŞ 

CE S'A ÎNTÂMPLAT IN LUNA TRECUTA 


ÎNTREAGA ȚARA a sărbă- 
torit cu un impresionant elan a 
şaizecia aniversară a naşterii Ma- 
iestăţii Sale Regina Maria. Nu a 
fost o sărbătorire protocolară, 
ci o spontană şi însufleţită ma- 
nifestare a iubirii şi devotamen- 
tului întregii țări faţă de Augusta 
Suverană, care alături de în veci 
neuitatul Rege—erou Ferdinand | 
a ştiut să se identifice integral 
cu aspiraţiile de libertate şi de 
mărire ale neamului românesc. 

Bunul Dumnezeu să ovcro- 
tească întru mulţi ani pe M. Sa 
Regina noastră Maria. 


INAUGURAREA MONUMEN- 
TULUI REGELUI FERDINAND | 
DELA GURGHIU, JUD. MUREŞ. 
În prezența M. S. Regelui Carol 
II şi a Marelui Voevod Mihai, 
sufletele românești răspândite 
prin aceşti munţi şi pe aceste 
văi s'au adunat la 24 Sep- 
temvrie 1935 în Gurghiu să-şi 
împlinească cea mai evlavioasă 
datorie faţă de amintirea în veci 
nemuritoare a Regelui Ferdi- 
nand |. 

Venit-au preoţii credinţei stră- 
moșşești, cari zi de zi înalţă ru- 
găciuni către ceruri, pentru slava 





Bustul Regelui Ferdinand ÎI, în 
Gurghiu- Mareş 


La noi 


numelui său, sfânt astăzi pentru 
toți Românii. 

Venit-au învățătorii satelor ro- 
mâneşti, cari neîncetat strecoară 
în sufletul generaţiunilor tinere 
virtuțile alese a Regelui între- 
gitor de ţară, pentrucă EI, în 
ctitorie, alături de Ştefan cel 
Mare s'a aşezat, iar în vitejie 
s'a înălțat până la măreţia lui 
Mihai Viteazul. 

Venit-au luptătorii români de 
ieri şi venit-au vitejii luptelor 
de mâine, ca aici să-şi înoiască 
jurământul de a lupta prin foc 
şi prin apă, prin vijelii şi gloanţe, 
pentru apărarea patrimoniului 
sfânt. 

Venit-am cu toții să ne în- 
chinăm sfintei Sale amintiri, în 
acest loc, pe unde deseori a 
trecut. 

Trebue să ne închinăm noi cu 
mai multă reverință decât ori- 
cine, căci noi robi am fost şi 
ne-a desrobit; noi ferecaţi am 
fost în lanţuri şi ne-a eliberat, noi 
neîndreptăţiţi am fost şi dreptate 
ne-a făcut, noi copiii nimănui am 
fost şi moşneni ne-a făcut peste 
glia strămoşească ; noi plâns-arn 
şi ne-a mângăiat; noi slugi am 
fost şi stăpâni ne-a ridicat pe noi. 

Slavă, laudă şi recunoştinţă-i 
oferim. 

Majestate! Sufletele noastre 
umplutu-s'au de bucurie că Vă 
avem în sânul nostru, care Vă 
alintă în rugăciuni şi cântece. 

Vă aducem, Sire, neţărmurita 
noastră dragoste şi devotată slu- 
jire pentru înălţarea patriei ce 
moşteniţi dela slăvitul Vostru 
Părinte. Dr. E. NICOARĂ 


SFINȚIREA TEMELIEI BISE- 
RICII ORTODOXE DIN BLA). 
In ziua de 27 Oct. a. c. Sa 
sfințit la Blaj temelia primei 
noastre biserici de lege strămo- 
şească.  Solemnitatea sfințirii a 
fost săvârşită de P. C. Tr. Sco- 





M. S. Regina Maria cu cel mai mie 
nepofel al Său 


robeţ, consilier arhiepiscopesc, 
trimisul |. P. S. Mitropolit Ni- 
colae, asistat de păr. protopopi 
Gh. Maior, profesor la şcoala 
normală „Andreiu Şaguna“ din 
Sibiu, Gh. Oprean, protopopul 
Diciosânmărtinului, |. Dragolea, 
protopopul Dumbrăvenilor, loan 
Crăciun, protopopul Mediaşului 
şi două duzini de preoţi. 
Sionul căruia i s'a binecu- 
vântat piatra unghiulară e zidit 
până la acoperiș. Dintre zeloşii 
ostenitori cu înălțarea lui ne 
place să pomenim, în afară de 
autorităţile bisericeşti dela Sibiu, 
Societatea ortodoxă naţională a 
femeilor române din Blaj, în 
frunte cu prezidenta ei, doamna 
Gheţu, l. P. S. Patriarh Miron, 
precum şi splendida echipă a 
credincioşilor noştri din Blaj. 
Dea Dumnezeu ca lăcaşul de 
lege românească ce se zidește 
la Blaj, degrab să se gate şi 
să fie pentru credincioşii noştri 
mângăiere şi întărire, iar pentru 
neamul nostru, ceeace aşteaptă 
orice conştiinţă trează româ- 





+ Maria Cunfţan 


nească să vadă într'un altar or- 
todox românesc la îmbucătura 
Târnavelor. GR. T.M. 


+ MARIA CUNŢAN. A murit 
în ziua de 24 Noemvrie c., poeta 
delicată şi atât de generos înze- 
strată, Maria Cunţan. Şi-a dat 
sufletul în sanatorul de tubercu- 
loşi dela spitalul Filantropia din 
Bucureşti. Cu ea piere o inimă 
plină de gingăşie. Versurile ei 
duioase şi calde — cari au: îm- 
podobit paginile „Luceafărului“ 
şi „Telegrafului Român“ din Si- 
biu, precum şi ale „Semănăto- 
rului“ din Bucureşti — au dul- 
ceața şi melancolia apusurilor 
noastre de soare. Artistă în ade- 
văratul înțeles al cuvântului şi 
româncă îndrăgostită de frumu- 
seţile unui pământ care i-a fost 
cu deosebire scump, Maria Cun- 
țan a prins, cu foarte fericite 
mijloace, o parte din farmecul 
vieţii dela ţară, încadrată într'o 
atmosferă de dulce lirism. 

Deplângem moartea acestei 
artiste, al cărei nume — spre 
deosebire de acele ale atâtor 
pretinşi poeţi — s'a înscris şi 
va rămâne cu cinste în poezia 
românească. Defuncta a fost 
fiica regretatului profesor de 
muzică bisericească D. Cun- 
tan dela Seminarul Andreian din 
Sibiu. Dumnezeu să-i facă parte 


de bucuriile Cerului. 
LM. 

BISERICA DIN TURDA. Du- 


minecă, 3 Oct. a. c.a avutloc, 
în cadrul unor măreţe festivități, | 


sfințirea noii catedrale care va 
împodobi de-aici înainte istoricul 
oraş al Turzii lui Mihaiu Viteazul. 

Actul târnosirii l-a săvârşit 
P. S. Lucian Triteanu, încunjurat 
de mare sobor de preoți, de 
faţă fiind dl Alex. Lapedatu, mi- 
nistrul Cultelor şi câteva mii de 
credincioşi. 

p. S. S. Nicolae Ivan, octo- 
genarul episcop ortodox al Clu- 
jului, din a cărui iniţiativă s'a 
ridicat noul Sion al ortodoxiei 
româneşti, îşi continuă prodi- 
gioasa sa operă ctitoricească, 
Bunul Dumnezeu să-l păzească 
şi să-l întărească încă mulţi ani, 
spre înălțarea legii noastre stră- 
moşeşti şi spre gloria neamului. 


BISERICI ŞI CĂMINE. Dacă 
există azi, pentru din ce în ce 
mai numeroși Români, două Ro- 

Biserica din Aciliu— Sibiu 


mânii felurite aici la răscrucea 
lumilor, sub aceeaş stea de taină 
alui Dumnezeu, sunt şi două ti- 
nereturi. Despre mândrii feciori 
ai naţiei cari procedează exact 
ca înaintaşii lor, în treburile 
obşteşti, nu-i nevoie să crestăm 
buche amănunţită. Sunt mai bă- 
trâni decât moşii cari îi călău- 
zesc. 
N'au asfinţit zece ani decând 
a răsărit omul şi credinţa, cu el, 
a lumii după chipul nostru lăun- 
tric. Rezultatul : tineretul aproape 
întreg nebun întru dragostea de 
neam şi întru fapta românească. 
Nu departe de noi, în Aciliu, 
s'a isprăvit o biserică. Una în- 
cepută de ani şi lăsată în ploi, 
din lipsă de fonduri. Dincolo, în 
Laz-Alba, cu Lei 40.000, s'a 
clădit o casă de cultură în va- 
loare însutită. Faptele vorbesc 
prin ele înşile. E minunea veacului 
nostru înălţarea de sfinte lăca- 
şuri din râvna tineretului nostru. 
Sub bolțile lor naşte noul trup. 
“ Prin unicul nostru tineret bat- 
jocurit de toți miopii păşim 
iar pe drumurile sfinte ale nou- 


lui Ierusalim. 
A. UNGHERI 


“La alții 


PLEBISCITUL DIN GRECIA. 
Guvernul „de mână tare“ al 
generalului Condylis, s'a ţinut 
de cuvânt, aşa cum făgăduise 
poporului său şi întregei lumi. 
In ziua de, 3 Noemvrie a. c. 
poporul grec a foșt chemat să 
se pronunțe pentru sau contra 


restaurării monarhiei. Rezultatul, 
trebue să mărlurisim, a fost sur- 
prinzător. Socotim că nimeni nu 
s'ar fi așteptat, ca acolo unde 
mai trăiesc încă rădăcinile bă- 
trânului Odiseu corsican Veni- 
zelos, 90%], din populaţie să se 
declare pentru. restaurarea mo- 

Viaţa 





— Domnule, ori îți plăteşti imediat consu- 
maia, ori chem vardistul! 
— Păi, crezi că vardistul o s'o plătească? 


MULȚAMITA 


Pe un drum rău de cară, un ţăran cu o că- 
ruță încărcată cu fierărie şi trasă -de un măgar, 
nu putea urca o colină. Trece un turist, care se 
oferă. să-i dea o mână de ajutor împingând din 
urmă. 

Când ajunse căruța pe culme, la şosea, de 
unde putea merge cu uşurinţă, săteanul se întoarce 
spre turist şi-i spune: 

„3. — Mulţumesc: domnule, că mi-ai ajutat. Că 
cu un singur măgar, nu jieşiam la deal niciodată! 


CERŞETORUL MÂNDRU : 


Uni golan,: “loarte mândru, cerea de pomană, 
- pe calea Victoriei: :din! Bucureşti. 


mpa — Nu ţi-e: ruşine, . îi spuse un trecător, să ai 


- o meserie atâţ de. josnică, ;când ai putea să lucrezi ? 
= — Domnule, î îi. Ţăspunse cerşetorul cu mân- 
drie - — eu Îți „cer bani, nu sfaturi. 
pia fe a 


| IDENTITATE DE GÂNDURI. 


- — Ce cumsecade şi: serios-era primul tău 
Bărbat: Păcat 'că's'ă dâs.:. - 
„ 2— Tot aşa spune şi: actualul meu soţ. 


II PLACE 
ă Ea: De ce ieşi pe balcon de câte ori cânt? 
Poate nu-ţi- place-? 
El: Ba da, dar să nu creadă vecinii că te bat... 


SURDO-MUITUL 


Acum câțiva ani se putea vedea în fiecare 
Duminecă pe treptele bisericii: un biet om, care 


stând jos întindea pălăria trecătorilor, arătându-le 


un carton pe care scria: 
„Oameni buni, fie-vă milă de un biet sur- 
do-mut !“, 
: Dl Nae Milostivu, ieşind dela biserică aruncă 
în pălărie .doi lei şi-l întreabă: 
- — Ascultă, omule, e de mult de când ţi s'a 
întâmplat nenorocirea asta ? | 
— Nu-mi mai vorbiţi de asta, Domnule, răs- 
-piinde surdo-mutul. S'au implinit trei ani la-P, i 
trecute. 





veselă 


COPIL POLITICOS 


Profesoara: Ce murdar ești, Ionel! 
Ce-ai zice dacă aş veni eu aşa la şcoală. 
Elevul: „D-şoară, eu aş fi atât de politicos ca 
să mă fac că nu văd. 


SPUNE ADEVĂRUL 


Un tânăr începător se urcă cu maşina pe 
trotuar. 

Un trecător: Idiotule, nu vezi unde mâni? 

Tânărul: De văzut văd eu, dar de mânat nu 
prea ştiu. 


ÎNTRE CHELNERI 


Primul: L-am deşteptat pe acest domn de trei 
ori, vreau să-l deștept iarăşi. 

Al doilea: Peniruce nu-l dai afară? 

Primul : Fiindcă de fiecare dată când îl de- 
ştept își plăteşie nota. 


S'A LINIŞTIT 


lonel: Tată, aş putea fi pedepsit de ceva 
ce n'am făcut? 

Tatăl: Nu, fiul meu; dar de ce e vorba? 

Ionel: Azi nu mi-am făcut lecţia. 


PEDAGOGIE CU BUCLUC 


Micul Petrică minte uneori, iar mama vrea 
să-l desveţe. 

— La vârsta ta n'am minţit niciodată, îi zise ea. 

— Dar când ai început, mămico? întrebă 
Petrică. 


NOUA SERVITOARE 


— Cine a spart vaza, Mario? 

— Pisica coniţă. 

— Care pisică? 

— Se poate, coniţă, să ri'aveţi o pisică? 


AMÂNDOUĂ 


— Dragă doctore, să ştiu că mor şi tot nu 
mă las operată! 

— Vai de mine, doamnă, una nu se exclude 
pe cealaltă, vă puteţi opera și să şi muriți. 


EVREUL ÎN PEŢITE 


Un tinăr evreu pleacă în călătorie să se lo- 
godească cu o fată, pe care toţi o lăudau. Tatăl 
lui, înainte de plecare, îi dă câteva sfaturi: 

— Dacă tatăl fetei e un om cinstit, nu ceri 
decât 10,000 Lei, doiă. Dacă a avut vre-un fali- 
ment ceri 20.000 Lei. Dacă a avut bancrută frau- 
duloasă ceri 30.000 Lei, iar dacă a fost în puşcărie 
— atunci ceri 50.000 Lei. | 

Fiul pleacă, şi două zile mai târziu trimite 


file - părinților telegrama următoare : 

pot aug pă ide NEI A NINE că E ARE 2 23 fatală. Turn de două mii de metri. Patru gene- 
sodiul: delia. (omida e AP a ia A eee a 3 26 raţii. Ceeace n'ar refuza orice fată — — — 3 26 
Conflictul Malo abis. 20 20 ae ezite a 3 26 Jurământul medicilor chinezi. lohn Pierpont Morgan. 
Bomba lui Hitler  — — — —————— — 4 22 Odată — erei Dat pa oana i i a ae 4 23 
Revaliria An Opel 2 ze aie Erie aaa ui + 22 Configuraţia unui cabinet italian. Hărnicia inimii 
fois ânea- Corali! ce o Aaa aa eta i nea 30, 5 25 omeneşti. Sanatorul Mussolini. Copilul. Revo- 
Tia Toi a a e e 7 at ei a ate i aaa 5 25 lujia necesară — — — — — E ea 5 26 
Moariaa Mazagelulat BIlSUdati e te 00 ae 6 23 Biserica ortodoxă. La băile Bazna. Peniru biserică. 
Bolile În (ein Hlonel sie 2 a d a carta 6 24 Cura de struguri. Un grădinar — — — — — 8—9 30 
Festivităţile din Anglia — — — — — — — — — 6 24 n ue _ id A 
Se via a IL Ap calțici DE Deea A a sud aca. emelloi ertodană.. bigtijiraa. sănătății 12 23 
In extremul orient — -- — — — ————— 7 25 5 
In lugoslavia — — — — —————._——— 7 24 VI. Viaţa veselă 
In Franţa — — — — — ———————— ? 24 Viaţa veselă — — — — — — — 0 ———— — 1 29 
O seară românească la universitatea din Berlin — 7 24 Viaţa veselă — — — — — — ————— — 2 24 
Tragicul sfârşit al regelui Belgiei — — — — — 8—9 26 Viaţa veselă — — — — ———————— 3 28 
Conflictul italo-abisinian — — — — — — — — 8—9 26 Viaţa veselă — — — — — — —————— 4 24 
Recenta conferință — —-— — — ———— — 8—9 27 Viaţa veselă — — — — —_————— 5 28 
M. S. Regelui Petru Il — — — ————— — 10 21 Viaţa veselă — — ——- — — —————— 7 25 
Conflictul italo-abisinian - — — — — — — — 10 22 Viaţa veselă — — — — — — — — — —— — 8—9 32 
Congresul naţional-socialist dela Niirnberg — — 10 22  Viaja veselă — — — - — — — ————- 10 25 
Restaurarea monarhiei în Grecia — — — — — 41 27 Viaţa veselă _ — — — — 11 29 
Răsboiul italo-abisinian  — — — — — — — — 11 28: Viaţa veselă me e i 12 28. 








POSTA REDACŢIEI 


— I. N, Cluj, „Poetul Mateevici“ urmează în numărul 
viitor. 

— 1. 7, Poiana. După cum vezi mi-a plăcut. Şi încă 
mult. Mulţumiri şi — Sărbători fericite! 

Prof. Î. M., Geoagu. Rugăm restul manuscrisului 
notelor de drum, ca să pulem începe publicarea lui. 

— Gh, N, Cluj. Fireşte, printre poeziile d-tale sunt 
unele mai slăbuţe. Altele însă, ca cea din urmă, foarte bune. 
Micile amputări sunt şi spre folosul d-tale şi spre al citi- 
torului. 


— A. 7, Timișoara. Scrii aşa de frumos. Dar de 
unde atâta pesimism la o vârstă ca a d-tale? Unei fete 
linere i se îngăduie duioşia, pesimismul însă nu. La poezii 
ar fi bine să abandonezi maniera versurilor albe şi a rit- 
mului anarhic. Aşteptăm deci altele. 


— P. E. Bucureşti. La „Viaţa Ilustrată“ toți lucrăm 
gratui!, afară de tipografi. Regretăm deci că nu putem oferi 
onorarii colaboratorilor noşiri, nici chiar când sunt laureaţii 
vr'unui premiu pentru literatură. 


G 


Caii aa 


PENTRU ABONAȚII NOȘTRI 


Incepând cu numărul pe Ianuarie 1935 „Viaţa Ilustrată“ va 
apărea şi în ediţie de lux, pe hârtie fină de ilustrații. Abonaţii noștri cari 
doresc să aibă revistă în această edijie sunt rugaţi să ne anunțe 
până cel mai târziu la 25 Decemvrie a. c. Abonamentul anual 
la această ediție de lux a „Vieţii Ilusirafe“ este de Lei 400— 


e ae 





VIAŢA ILUSTRATĂ 


REVISTA DE FAMILIE 
APARE LUNAR 
SUB AUSPICIILE „FRAȚIEI ORTODOXE ROMÂNE“, SECȚIA SIBIU 


ABONAMENTUL PE UN AN 200 LEI. PE O JUMĂTATE DE AN 100 LEI. UN NUMĂR 20 LEI 
REDACȚIA ŞI ADMINISTRAȚIA: SIBIU, ACADEMIA TEOLOGICA „ANDREIANĂ “ 
ABONAMENTE SE POT FACE ȘI LA LIBRĂRIA ARHIDIECEZANĂ, SIBIU 








Dacă nu mai găsiţi revista la librăria dela care aţi cumpărat-o până 
acuma, adresaţi-Vă direct administraţiei. Pentrucă nu mai trimitem 
revista librăriilor cari nu-şi achită datoria faţă de noi. 


Cereţi „Viaţa Ilustrată“ la restaurante și cafenele 


Nu uitaţi să Vă înoiți abonamentul la „Viaţa Ilustrată“ şi să recomandaţi revista 
prietinilor şi cunoscufilor D-Voastră. „Viaţa Ilustrată“ este unica revistă de familie, 
care duce în casa Românului lumină pentru suflet şi desfătare pentru ochi. 





TIPARUL TIPOGRAFIEI ARHIDIECEZANE SIBIU 








IN ACEST NUMĂR: 


NICOLAE COLAN: Hristos se naşte 
GRIGORIE T. MARCU: Irod 

“] ŢĂRINĂ: Miez d= noapte (pozzi2) 
DAFNA-BLAGAIANA : Moș Ajun (poezie) 

D. S.: Creştinismul Abisinici 
GH. NOVEANU: Noapte (poezie) 
DAFENA-BLAGAIANA: O, Pământ (poezie) 

Pr. AUREL RADU: În templu 

ONISIFOR GHIBU: “r Olimpia Bârsan 
HORIA PETRA-PETRESCU: Pentru ce? 

Dr. GH. PREDA: Desechilibre sufieteşti 
C. BĂRBAT: Cânt=c (pozzie) 

Dr. EUGEN DOBROTĂ: La. lerusalim 

pP. POSSA: Sonztul portului (poezie) 
A. COTRUŞ: i: Alba-lulia (poezie) 


P. DRĂGHICI, P. D. şi L. BOLOGA: CRONICĂ LITERARĂ: Micheiei şi Românii. 
Simfonia rustică. Convertirea creşlină. Al. Odobescu. a 


Dr. N. NICOARĂ, GR. T. ML. M. şi A. UNGHERI: CRONICĂ INTERNĂ: Intreaga fară 
a sărbătorit. . Inaugurarea monumeniului Regelui Ferdinand 1 dela Gurghiu, jud. 
Mureş. Sfinţirea temeliei Bisericii ortodoxe din Blaj. + Maria Cunjan. Biserica 
din Turda. Biserici şi cămine. 


GR. T. M. şi N. C.: CRONICĂ EXTERNĂ : Plebiscitul din Grecia. Japonia. Răsboiul 
italo-abisinian. Diplomaţia internaţională. T. G. Masaryk. 


" - " GHIVECIU + Reuniunea femeilor ortodoxe române. Îngrijirea sănătăţii. 


VIAŢA VESELA — NUMEROASE ILUSTRAŞII 


PENTRU COLABORATORI 


Revista se pune sub tipar totdeauna la 15 ale lunei. Domnii colaboratori 
sunt rugaţi să-şi trimită manuscrisele până la această dată. Rugăm articole 
scurfe, scrise citeţ, pe o singură pagină a hârtiei. Întrucât e posibil, dorim 
ilustraţii (fotografii) la text. Ordinea articolelor e determinată de necesităţi 
tehnice, nu de alte consideraţii. — Manuscrisele nepublicate nu se înapoiază. 


(aia) 


Primim spre publicare cronici despre evenimentele 
culturale şi sociale din oricare parte a ţării. Aceste 
cronici trebue să fie însă însoţite de fotografii. 








